
Introducere 


Lucrarea de faţă este un studiu asupra sistemului de detenţie şi represiune din România 
comunistă. Motivăm necesitatea unei asemenea lucrări prin faptul că informaţia despre acesta, 
deşi abundentă, este răspândită în momentul de fata în numeroase volume, nefiind sistematizata, 
ceea ce îngreunează înţelegerea fenomenului. 

Statul, în definiția sa minimală, este instituția care monopolizează violenţa legitimă în 
scopul a asigurării unei anumite ordini sociale. El face aceasta printr-un mecanism simplu: 
alegerea unor reguli, pe de-o parte, şi impunerea respectării lor, pe de alta. Pentru a-i face pe 
cetățeni să-i respecte legile, statul nu are altă opţiune decât aceea de a-i obliga, întrucât tentatia 
de a obţine avantaje necinstite prin nerespectarea regulilor stabilite este una căreia multi indivizi 
îi vor ceda. Ori, dacă un număr suficient de indivizi cedează acestei tentaţii, se atinge masa 
critică, iar regulile nu mai pot fi numite reguli. Din această cauză statul trebuie să creeze un 
sistem punitiv prin care să se asigure că ele sunt respectate. Acest sistem este mecanismul juridic, 
însoţit de sistemul penitenciar, fără de care cel dintâi ar fi lipsit de orice putere reală de coercitie. 

Prin urmare, sistemul penitenciar este unul dintre agenţii care asigură stabilitatea statului. 
Acest fapt este la fel de adevărat într-un stat totalitar cât şi într-unul democratic sau de orice altă 
natură. Totuşi, sistemele de detenţie din statele democratice şi din cele din statele totalitare nu 
sunt echivalente şi nici măcar nu au vreun scop comun în afara celui de a întări legile statelor 
respective. 

Diferenţa dintre cele două este una substanţială, natura sistemelor de detenţie fiind legată 
de scopul detenţiei din statele respective. În statele democratice, acesta este reintegrarea 
detinutului în societate, pe când în cele totalitare detentia are scopul reeducării detinutului. Cei 
doi termeni par parţial sinonimici. Totuşi, diferenţa de sens este majoră. Dacă prin reintegrare 
înţelegem acţiunea de a-i da detinutului mijlocul de a funcţiona normal şi fără a comite delicte în 
societate odată ce pedeapsa sa se încheie, prin reeducare se înţelege forțarea detinutului de a 
gândi în nişte şabloane prestabilite, împotriva naturii sale — având în vedere că, în statele 
totalitare, deţinuţii nu sunt închişi pentru delicte comise, ci pentru ceea ce ei sunt sau gândesc. 

Prin urmare, pentru a înţelege de ce cetăţeanul statului totalitar se comportă într-un 
anumit fel şi nu în altul, precum şi de ce statul poate înghiţi societatea în integralitatea sa şi dicta 
până şi cele mai banale şi mundane aspecte ale vieţii cetăţenilor săi, trebuie să înţelegem natura 
sistemului său represiv. 


Chiar dacă în România s-au scris volume întregi despre Securitate şi metodele acesteia, 

considerăm că acest lucru nu este suficient fără înţelegerea sistemului de detenţie comunist şi a 
modului în care acesta a fost structurat şi a funcţionat ca principal instrument represiv. În opinia 
noastră, aceasta ar arunca o lumină clarificatoare asupra epocii comuniste. 

Vorbind despre Gulag, sistemul de detenţie din Uniunea Sovietică, Anne Applebaum 
aprecia că: „Gulagul nu s-a ivit, gata format, din spuma mării, ci mai curând a oglindit 
standardele generale ale societăţii din jurul său. Dacă lagărele erau murdare, dacă gardienii erau 
brutali, dacă echipele de muncă erau delăsătoare, aceasta s-a întâmplat parțial din cauză că 
murdăria, brutalitatea şi delăsarea erau fenomene suficient de frecvente şi în celelalte sfere ale 
vieţii sovietice. Dacă viaţa în lagăre era abominabilă, insuportabilă şi dacă rata mortalităţii era 
ridicată, nici asta nu ne poate mira prea mult. În unele perioade, viaţa în Uniunea Sovietică era de 
asemenea abominabilă, insuportabilă şi inumană, iar rata mortalităţii era la fel de mare în afara 
lagărelor.”! 

Sistemul penitenciar al unui stat este un microcosm care oglindeşte societatea care l-a 
generat. Observatia Annei Applebaum rămâne validă şi în cazul sistemului penitenciar comunist 
din România. Dacă acest sistem este viciat (şi, după cum vom vedea în cele ce urmează, este), 
asta nu înseamnă decât că întreaga societate din România comunistă era viciată în egală măsură. 

Între sistemele din România comunistă şi din Uniunea Sovietică vecină acesteia a existat 
o legătură strânsă, pe toate nivelurile. O legătură pe care o putem asemui cu cea dintre un tată şi 
fiul său. Dacă vom continua mai departe pe acest fir logic, vom ajunge la concluzia că sistemul 
comunist proaspăt apărut în România, impus de U.R.S.S. l-a privit pe cel matur din statul care a 
impus comunizarea României şi a început să-l imite. Şi-a creat structuri echivalente, a repetat 
acţiunile din copilăria U.R.S.S.-ului şi a încercat să fie o copie cât mai fidelă a părintelui 
transformat în model. Un exemplu perfect în acest sens este sistemul legislativ represiv din 
România comunistă, care nu este nimic altceva decât o imitație a celui sovietic?. Pe măsură ce 
timpul a trecut, tatăl şi fiul au fost când apropiaţi, când departati, dar imitatia originară a fost atât 
de reuşită, încât România comunistă nu şi-a schimbat, în realitate, niciodată structura sa profund 
sovietică. 

Atunci când România proaspăt comunizată a vrut să-şi adapteze sistemul penitenciar, ea a 
preluat tot modelul sovietic, Gulagul. Astfel, ea şi-a metamorfozat închisorile pre-existente intr- 
un gulag miniaturizat, fidel modelului chiar şi în cazul detaliilor minore. 

Regula de bază a gulagului este una simplă: detentia nu are scopul reintegrarii detinutului 


în societate, ci ori pe cel al reeducării detinutului (reeducarea însemnând distrugerea fiinţei 
' Anne Applebaum, Gulagul: O istorie, p. 23. 

Roman, Cristina, Represiune şi regim concentrationar în România comunistă (1945-1967), în Muraru, Andrei 
(coord.), Dicţionarul Penitenciarelor din România comunistă (1945-1967), p. 21. 


2; 


5 


profunde a acestuia şi reconstruirea ei într-un mod considerat corect de către regim), ori pe cel al 
exploatării mercantile a detinutului prin muncă, ori pe cel al exterminării celor despre care se 
consideră că nu pot fi reeducati şi a căror muncă nu poate fi exploatată, din simplul motiv că sunt 
prea slabiti ca să mai muncească. 

Paul Goma spunea că una dintre trăsăturile cele mai importante ale vieţii în detenţie în 
acest sistem este lipsa de logică: „Mie, nouă, ciudată, inacceptabilă ni s-ar părea prezenţa logicii. 
Fiindcă aşa am fost învăţaţi, acolo — şi nu numai acolo. (...) Citeşti pe toate gardurile precum că 
omul este cel mai preţios capital. Logic ar fi să fie tratat ca atare. Numai că, la noi, funcţionează 
logica lipsei de logică — n-ai băgat de seamă?” 

Ceea ce descrie cel mai bine acest sistem sunt brutalitatea şi mai ales continuitatea sa. 
După cum constata tot Paul Goma, odată ce intrai în acest sistem, nu mai scăpai de el nici măcar 
după eliberare. El îl cita pe locotenentul de securitate care s-a ocupat de el în perioada 
domiciliului obligatoriu, Livescu, care i-a spus, la un moment dat: „Nici după moarte nu scapi de 
noi, mä!”* 

În fine, lucrarea de faţă se deschide cu o privire de ansamblu asupra sistemului de 
represiune şi detenţie din România comunistă, prin care vom încerca să stabilim exact 
magnitudinea acestuia şi să observăm formele pe care el le-a îmbrăcat. Ea continuă cu trei studii 
de caz făcute asupra a trei locuri de detenţie din România, care vor ilustra modul în care arăta 
viaţa cotidiană într-un penitenciar obişnuit, o colonie de muncă şi un penitenciar excepţional prin 
brutalitatea şi sadismul cu care erau trataţi deţinuţii. Finalul lucrării este o analiză comparativă 
între sistemul represiv român şi analogul său bulgar, la sfârşitul căreia vom putea vedea dacă cele 
două sunt simple versiuni ale aceluiaşi şablon — Gulagul sovietic, aşa cum am presupus, sau 


lucruri complet diferite, cu diferenţe structurale fundamentale. 


> Goma, Paul, Gherla, p. 13. 
* Ibidem, p. 21. 


CAPITOLUL 1: Privire de Ansamblu Asupra Sistemului de Detentie 


Conform estimărilor CPADCR, prin sistemul penitenciar din România comunistă au 
trecut, din 1944 până în 1989, aproximativ 2.000.000 de oameni, luându-i în considerare şi pe cei 
deportaţi şi cu domiciliu obligatoriu. Această cifră nu include deţinuţii de drept comun. Dacă îi 
scădem pe cei 100.000 — 150.000 de prizonieri capturați de sovietici după data de 23 august 
1944° şi pe cei 150.000 de etnici germani care au fost deportaţi in U.R.S.S., care nu fac obiectul 
acestei lucrări, ajungem la numărul de 1.700.000 — 1.750.000 de deţinuţi politici în România 
comunistă”. Desigur, acest număr nu este decât o estimare. Există şi o altă variantă citată tot de 
CPADCR conform căreia numărul deţinuţilor din România comunistă ar fi de aproximativ 
350.000 de oameni“ 

Aproximativ 49% dintre aceştia aveau ca „origine socială” variatiuni ale termenului 
„ţăran”, peste 25% din deţinuţi fiind „ţărani mijlocaşi”, ceilalți aproximativ 23% fiind „ţărani 
săraci”. Pe lângă asta, peste 16% aveau originea socială de „muncitor”. În plus, cele două 
profesii care ocupă cele mai mari segmente ale populaţiei penitenciare din perioada comunistă 
erau cea de agricultor, care era meseria a peste 28% dintre deţinuţi, urmată de cea de ,,muncitor”, 
cu peste 13%’. 

Acestora li se adaugă şi elitele intelectuale şi politice necomuniste de dinaintea instaurării 
regimului totalitar în România, arestate masiv înainte de 1952, încă din timpul guvernului „de 
largă concentraţie democratică” Groza, care a început un demers de arestare bidirecțional: pe de- 
o parte, a început cu judecarea şi condamnarea ofițerilor antonescieni şi pe de alta, la arestarea 
masivă a membrilor partidelor istorice, militarilor şi a funcţionarilor epurati tot sub acuzaţie de 
fascism. După primele două luni de guvernare, conform propriilor afirmaţii, Petru Groza făcuse 
aproximativ 90.000 de arestari'®. Acest proces de încarcerare a elitelor a culminat în 1947, cu 


„înscenarea de la Tămădău”, în urma căreia PNT-ul a fost ilegalizat, a continuat cu arestări 


Primul număr provine din estimările col. Ion Boldur Latescu, veteran al celor două războaie mondiale, care a 
lucrat la Comisia Română de Armistitiu în 1944-1945, iar al doilea din Memoriul Regelui Mihai I al României 
destinat preşedintelui Roosevelt, in Mircea Ciobanu, Convorbiri cu Mihai I al României, Bucureşti, Editura 
Humanitas, 1991, pp. 245-259, apud CPADCR, Raport Final, p. 198. 

Deşi armata română trecuse de partea trupelor ruseşti, soldaţii români erau luaţi prizonieri de către cei ruşi. 
CPADCR, Raport Final, p. 158; Ibidem, pp. 160-161. 

CPADCR, Raport Final, p. 161. 

Ibidem, p. 212. 

Dennis Deletant, România sub regimul comunist, Bucureşti, Fundaţia Academia Civică, 1997, p. 54, apud 
CPADCR, Raport Final, p. 200. 

masive din rândul PSDI în 1948-1949, şi s-a finalizat până în 1952". 

Detinutii politici aveau diverse coloraturi politice: liberali, ţărănişti, social-democrati, 
legionari şi chiar comunişti. "Totuşi, majoritatea aparţinea unora dintre marile partide sau mişcări 
ante-comuniste, în închisori ajungând preponderent ţărănişti, liberali şi legionari. Cât despre 
orientarea religioasă a acestora, cei mai multi erau creştin-ortodocşi. Existau însă şi greco- 
catolici, romano-catolici şi protestanți şi, într-o mult mai mică măsură, reprezentanţi ai altor culte 
(iudaism sau islamism, de exemplu) ?. 

Majoritatea condamnărilor era făcută pentru „uneltire contra ordinii sociale” (30%), 
urmând cele pentru „instigare publică” (5%), „trecerea frauduloasă a frontierei” (4,36%), 
„activitate contra clasei muncitoare” (2,52%) ş.a.m.d. Este important de menţionat că peste 32% 
dintre fişele matricole examinate de CPADCR nu aveau nimic trecut la „încadrarea juridică”, 
ceea ce indică faptul că ar fi vorba despre „internările administrative”, care se realizau fără 
proces. Asta înseamnă că unul din trei deţinuţi era închis fără judecată”. 

Aşa-numitele „măsuri administrative” aveau un caracter secret şi vizau anumite categorii 
de persoane considerate indezirabile pentru regimul comunist. Ele erau emise de Ministerul 
Afacerilor Interne în virtutea unei serii de hotărâri şi decrete ale Consiliului de Miniştri sau ale 
Marii Adunări Naţionale. Aceste decrete şi hotărâri aveau un caracter vag, nespecificând exact 
categoriile de persoane împotriva cărora MAI avea dreptul de a lua măsuri administrative. Astfel, 
sute de mii de oameni au fost internaţi în lagăre, au fost deportaţi sau au primit domicilii 
obligatorii în absenţa completa a unor decizii judecătoreşti care să justifice asemenea măsuri!*. 

Pentru a demonstra caracterul abuziv al sistemului de detenţie din România comunistă 
este suficient să menţionăm că unii dintre prizonierii politici fuseseră reţinuţi „pentru fapte care 
nici chiar prin analogie nu constituiau infractiuni.” 

Modul în care se stabileau anii de detenţie pe care avea să-i facă fiecare anchetat era 
simplu: pe fiecare dosar de anchetă de la Securitate exista înscris numărul de ani la care trebuia 
condamnat anchetatul. Astfel, judecătorii nu jucau nici un rol real în această ecuaţie, întrucât 
sentinţa era stabilită, în multe cazuri, de dinainte de arest'. 

Conform hărții unităţilor din sistemul concentrationar realizată de Fundaţia Academia 
Civică pentru ediţia în limba română a Cărţii negre a comunismului, deţinuţii au fost internaţi în 


250 de unități de detenţie diferite dintre care 44 erau penitenciare, 61 erau locuri de anchetă, 


1! CPADCR, Raport Final, pp. 199-202. 

2 Ibidem, p. 311. 

'5 Ibidem, p. 212. 

Roman, Cristina, op. cit., pp. 23-24. 

15 ASRI, fond Documentar, dosar nr. 7778, vol. XXXVI, f. 12, apud Roman, Cristina, op. cit., p. 24. 
15 cf. Goma, Paul, Gherila, pp. 113-114. 


depozit şi surghiun, 72 lagăre de muncă forţată, 63 centre de deportare şi domicilii obligatorii, 
precum şi 10 azile psihiatrice cu caracter politic!?. 

Fixarea domiciliilor obligatorii se făcea iniţial la propunerea comisiilor regionale ale MAI 
de către o comisie centrală a MAI pe o durată nelimitată, măsura fiind îndreptată împotriva 
„foştilor exploatatori ale căror bunuri au fost naţionalizate, rudele trădătorilor de patrie, familiile 
celor condamnaţi pentru crime de trădare de patrie şi spionaj”'*. Aceste prevederi au intrat în 
vigoare începând din 1952 şi până în 1954, când s-au specificat noi categorii de persoane vizate 
de domiciliul obligatoriu: „elementele care, la eliberarea din închisori sau lagăre, dovedeau că nu 
s-au reeducat şi prezentau un pericol pentru securitatea statului”!?. 

Tot acum se stabilea pentru prima dată perioada domiciliului obligatoriu: între şase luni şi 
cinci ani. Conform unei verificări făcute de o comisie a Consiliului Securităţii Statului, 
constituită în 1967, din 2.205 de dosare examinate, ale unor persoane care au avut domiciliu 
obligatoriu, 512 persoane suferiseră această măsură pe termen nelimitat, în pofida prevederilor 
HCM nr. 337/1954, care reglementa durata domiciliilor obligatorii”. 

Înainte de a vorbi despre penitenciare, trebuie să ne oprim asupra strămutărilor masive de 
populaţie efectuate în mod abuziv în România comunistă. Deşi ele au început încă din anul 1949, 
nu a existat vreo bază legală pentru acestea până în toamna lui 1950 când, pe data de 26 
octombrie, a fost emisă HCM nr. 1154/1950, modificată ulterior prin HCM nr. 344/1951, în 
virtutea căreia MAI putea să dispună „mutarea din centrele aglomerate a acelor persoane care nu- 
ŞI justificau prezenţa şi care, prin manifestările lor fata de poporul muncitor, dăunau construirii 
socialismului”?!. Astfel, din zonele aglomerate au fost dislocate peste 6000 de familii de foşti 
moşieri, de membri ai organizaţiilor legionare şi ale persoanelor condamnate pentru „activitate 
contrarevoluţionară”? 

Cele mai mari dislocări de populaţie au avut loc în anul 1951, de Rusalii, adică în noaptea 
dintre 17 şi 18 iunie, care au afectat peste 40.000 de persoane. Ele i-au vizat, în principiu, pe 
locuitorii de la frontiera de vest a României şi au fost pregătite de Securitate în colaborare cu 
MAI încă din 1950. Conform împărţirii pe categorii a indivizilor deportaţi făcută de Securitate, 


cei mai numeroşi erau „chiaburi şi cârciumari” (peste 19.000), urmaţi de aproape 8.500 de 


basarabeni”, de indivizi care colaboraseră cu armata germană în timpul războiului (peste 2000), 


Stephane Courtois, Cartea neagră a comunismului, apud, CPADCR, Raport Final, p. 210. 

Roman, Cristina, op. cit., p. 27. 

19  ASRI, fond Documentar, dosar nr. 7778, vol. XXXVI, f. 35, apud Roman, Cristina, op. cit., p. 27. 

Roman, Cristina, op. cit., p. 27. 

2 ASRI, fond Documentar, dosar nr. 7778, vol. XXXVI, f. 28, apud Roman, Cristina, op. cit., p. 26. 

Ibidem, f. 38, apud Roman, Cristina, op. cit., p. 26. 

Deci cetăţeni ai U.R.S.S., dintre care multi, după „repatriere”, aveau să treacă printr-o a doua deportare, în 
Siberia. 


de cetățeni străini (peste 1300), oameni cu rude care fugiseră în străinătate (peste 1200), de 
titoisti (peste 1000) s.a.m.d.* 


„Rusaliile Negre”% 


erau un reflex anti-titoist, care se corela cu atitudinea generală a 
U.R.S.S.-ului împotriva liderului iugoslav. Ele s-au făcut cu ajutorul unor tabele nominale cu 
famille celor ce suferiseră „condamnări pentru infracţiuni de frontieră după data de 13 
decembrie 1949 şi ale celor care, prin atitudinea şi manifestările lor politice, periclitau 

securitatea frontierei”. Aceste familii urmau să fie evacuate pe o fâşie de 25 de km de la 


frontiera cu Iugoslavia si de 7 km de la celelalte frontiere. În total, conform deciziei nr. 200/1951 
a MAI, au fost deportate în Bărăgan 43.899 de persoane de la frontiera de vest”. 

Cei strămutați în mod abuziv în Bărăgan au primit aici domicilii obligatorii, deşi in 
momentul respectiv nu exista nici o bază legală pentru asemenea acțiuni. Aceasta avea să apară 
mai târziu, în 1952 şi să fie revizuită în 1954. Ea prevedea, în urma revizuirii, locurile 
internărilor care erau 18 comune nou înființate în Bărăgan, unde aveau să fie trimişi cei cu 
domicilii obligatorii, printre care Dropia (raionul Călăraşi), Bumbăcari (raionul Călmățui), 
Lăteşti (raionul Feteşti), Viişoara (raionul Slobozia). Părăsirea domiciliului obligatoriu era 
pedepsită cu închisoare corecțională. 

Faptul că cei mai mulţi dintre deţinuţi erau ţărani poate fi explicat şi prin faptul că, în 
1949, odată ce puterea comuniştilor fusese consolidată, aceştia au demarat procesul colectivizării 
agriculturii, care a durat până în 1962”. Astfel, în martie 1949, prin emiterea decretului 83/2 
martie 1949 s-a stabilit exproprierea tuturor proprietăţilor mai mari de 50 de hectare, iar 
proprietarii aveau să fie dislocati şi să primească domicilii obligatorii pe termen nelimitat in 
diverse zone ale ţării. Cei care nu au fost găsiți acasă în momentul exproprierii au primit 
domiciliu obligatoriu pe timp nelimitat în oraşele în care au fost găsiţi”. În plus, rezistenţa la 
confiscare sau tăinuirea de bunuri erau pedepsite cu 5-15 ani de muncă silnică şi cu confiscarea 
averii”! 

Procesul de colectivizare s-a desfăşurat în două etape: 1949-1953 şi 1953-1962. Prima 
coincide cu perioada în care întreg blocul comunist, cu excepţia Iugoslaviei lui Tito, încerca să 


facă o colectivizare graduală în timp ce Moscova presa pentru una rapidă. Din această cauză, 


* Roman, Cristina, op. cit., p. 26. 


Aşa cum le numeşte Romulus Rusan în expoziţia cu acelaşi nume despre acest subiect, organizată în 2011 de 
către Fundaţia Academia Civică şi curată de Romulus Rusan. 

Roman, Cristina, op. cit., p. 27. 

7 ASRI, fond Documentar, dosar nr. 7778, vol. XXXVI, f. 37, apud Roman, Cristina, op. cit., p. 27. 

% Ibidem, f. 55, apud, Roman, Cristina, op. cit., p. 27. 

* CPADCR, Raport Final, p. 425. 

% Ibidem, p. 428. 

31 Ibidem. 

prima etapă este caracterizată de o serie de măsuri contradictorii, în care procesul a şi avansat 
foarte mult, dar s-a şi retras puternic”. Cel de-al doilea val debutează cu o temperare a 
colectivizării, care a durat până în 1955. Totuşi, în 1956 deja se hotărâse reluarea procesului, care 
avea să aibă loc începând in 1957 şi care s-a desfăşurat cu o viteză foarte mare”. 

La începutul colectivizării, în 1949, au avut loc numeroase răscoale ţărăneşti“, care au 
fost reprimate cu violenţă de regimul comunist. Atunci au fost ucişi mulți ţărani în timpul 
conflictului, dar au avut loc şi execuţii sumare, iar sute de persoane au fost arestate, judecate şi 
condamnate de Tribunalele Militare la pedepse grele. În plus, familiile celor condamnaţi sau 
ucişi au fost deportate în Dobrogea. Astfel, conform informaţiilor disponibile, din judeţele Arad 
şi Bihor au fost deportate 1.548 de persoane doar în intervalul 3-12 august 1949%. Au mai avut 
loc răscoale şi în 1950, iar, în etapa a doua a colectivizării, sunt notabile răscoalele din 1957- 
1958, unde s-au înregistrat mai multe victime, iar zeci de persoane au fost condamnate la 
pedepse foarte grele”. 

În total, în perioada 1950-1953 fuseseră condamnaţi 89.401 de ţărani pentru 
neîndeplinirea planului de cultură/însămânţări şi nepredarea cotelor, iar 80.077 pentru 
nedesmiriştiri, nestropitul pomilor şi viei, nevăruitul pomilor, netransportarea lemnelor, 
încălcarea circulaţiei băuturilor alcoolice, specula, executarea clandestină a meseriilor şi 
comerţului $.a.m.d.* 

Mai târziu, la 18 martie 1959, după ce o parte dintre ei fuseseră gratiati în 1953%, se mai 
aflau în închisori, condamnaţi, în anchetă sau în „locuri de muncă” 4.625 de ţărani“. 

Înainte de a descrie sistemul penitenciar din România comunistă, trebuie să specificăm că 
în 1945 acesta cuprindea doar 74 de închisori care aveau o capacitate de circa 15.000 de locuri. 
Din acest moment, numărul lor a tot crescut, în virtutea ordinelor succesive de construire de noi 
penitenciare. Cele mai multe penitenciare care au funcționat în România comunistă au fost 
organizate între 1945 şi 1948, în baza Convenţiei de Armistitiu*! ?. 

Primul pas făcut pentru a restructura sistemul penitenciar după modelul Gulagului 


sovietic a fost schimbarea destinaţiei diferitelor închisori. Astfel, cele mai importante unități 


* Ibidem, p. 431. 

% Ibidem, pp. 432-433. 

* Pentru lista completă a acestora, vezi CPADCR, Raport Final, p. 434. 
% CPADCR, Raport Final, p. 434. 

% Ibidem, p. 435. 

3 Ibidem. 

%% Ibidem, p. 436. 

* Ibidem. 

“Ibidem, p. 438. 

“| Ibidem, p. 232. 

“2 Muraru, Andrei (coord.), Dicţionarul penitenciarelor din România comunistă (1945-1967), pp. 10-11. 

penitenciare pentru majori deveneau Aiud, Craiova, Gherla, Oradea, Alba Julia, Arad şi 
Dumbrăveni. Următorul pas a fost înăsprirea treptată a regimului de viaţă în penitenciare. 
Aceasta a fost pusă în practică de DGP care a fost, până la 6 martie 1949, în subordinea 
Ministerului Justiţiei, condus de Lucretiu Pătrăşcanu. Înăsprirea a culminat cu noul regulament 
secret destinat închisorilor cu deţinuţi politici din septembrie 1948. Acest regulament prevede 
trecerea la metodele de izolare totală de familie şi societate, de înfometare, de privare de 
asistenţa medicală si de supraveghere permanentă **. 

O clasificare a locurilor de arest şi de detenţie politică existente între 1947 şi 1964, făcută 
după scopul acestora de Cristina Roman“, evidenţiază următoarele trei categorii: spaţiile de 
anchetă şi „de depozit”, penitenciarele de tranzit („centrele de triere”) şi închisorile pentru 
executarea pedepselor politice. 

Conform Cristinei Roman, prima categorie tinea de Serviciul Special de Informaţii, de 
Securitate şi de Ministerul Afacerilor Interne. Astfel, SSI a avut la Bucureşti un centru de 
anchetă, Malmaison. Tot de SSI tinea şi acea parte a penitenciarului Piteşti unde erau internaţi 
deţinuţii aflaţi în partea finală a perioadei de anchetă. Securitatea avea în Bucureşti centrul din 
Calea Rahovei, în timp ce în ţară existau numeroase centre de anchetă la toate sediile Securităţii 
din ţară, cum erau cele de la Direcţiile Regionale ale Securităţii din Ploieşti, Braşov, Galaţi, 
Suceava, Oradea, Piteşti, Craiova etc. Condiţiile de trai de aici erau foarte proaste: celule mici şi 
incomode, torturarea anchetatilor pentru obținerea de informaţii şi mărturisiri de la ei, izolarea 
completa a retinutilor faţă de exterior, igienă precară, asistență sanitară inexistentă, mâncare 
insuficientă, absenţa paturilor din celule în anumite cazuri etc.“ 

Cea de-a doua categorie, a penitenciarelor de tranzit, le includea, printre altele, pe cele de 
la Jilava, Ghencea, Rahova, Buzău, Bacău, Botoşani, Brăila, iar cel de-al treilea grup, închisorile 
pentru executarea pedepselor politice era, evident, cel mai numeros, cuprinzând, printre multe 
altele, penitenciarele de la Aiud, Gherla, Piteşti, Galaţi, Râmnicu Sărat, Ocnele Mari, Făgăraş, 
Craiova ş.a.m.d. 

O altă clasificare a penitenciarelor politice pe care ţinem să o amintim este cea făcută de 
revista Memoria, nr. 1 din 1990. În aceasta sunt evidenţiate două categorii: mari centre de 
exterminare (Piteşti, Gherla, Aiud, Jilava) şi închisori de exterminare (Sighet, Râmnicu Sărat, 


Deva, Targu-Ocna, laşi, Botoşani, Suceava, Galaţi, Mislea, Târgşor, Ploieşti, Sibiu, Cluj, Oradea, 


%  CPADCR, Raport Final, p. 232. 

+ Arhiva Penitenciarului de Maxima Siguranţă Aiud, Dosar 53, cu ordine circulare primite pe linia muncii de 
evidenţă pe anul 1948, apud CPADCR, Raport Final, p. 232. 

Roman, Cristina, op. cit., pp. 34-35. 

“Ibidem, pp. 37-38. 

Arad, Timişoara, Caransebeş, Lugoj, Satu Mare, Vaslui, Ocnele Mari)”. 

Locurile de detenţie cele mai ,,frecventate” din peisajul concentrationar comunist din 
România au fost, în ordine descrescătoare, penitenciarul Jilava care era penitenciar de triaj şi de 
depozitare a deţinuţilor cu anchete sau procese la Bucureşti, urmat de penitenciarele de la Gherla 
şi Aiud, ambele închisori mari pentru deţinuţi cu pedepse lungi, prima fiind populată cu ţărani, 
muncitori $i tineri, în timp ce cea de-a doua îi găzduia pe cei ce primiseră pedeapsa de munca 
silnică pe viaţă, şi colonia de muncă de la Poarta Albă. Aceasta din urmă, alături de Constanţa, 
Midia, Capu Midia, Peninsula, Castelu, „9 Culme”, Cernavodă şi Bacul, era punct de lucru şi de 
comandă pe traseul Canalului Dunăre — Marea Neagră“. 

Tot printre coloniile de muncă de exterminare trebuie enumerate şi închisorile de la Baia 
Sprie, Cavnic, Nistru, Borzeşti şi Bicaz, toate cu mine şi şantiere ataşate, în timp ce ca închisori 
de exterminare le putem număra pe cele de la Braşov, Galaţi, Râmnicu Sărat, Botoşani, Piteşti, 
Craiova, Codlea sau Oradea”. 

Referitor la coloniile de muncă trebuie să menţionăm faptul că o mare parte dintre cei 
internaţi aici aveau pedepsele expirate. Astfel, dintr-o cercetare iniţiată de către Procuratura 
Generală în 1953 reieşea faptul că, la data de 20 iulie 1953, în coloniile de muncă din România 
existau 402 internaţi ale căror termene de reţinere expiraseră, dar care nu fuseseră eliberaţi“. 

Nu vom detalia condiţiile de trai din coloniile de muncă aici, întrucât considerăm 
suficientă în acest scop secţiunea referitoare la Canalul Dunăre — Marea Neagră a lucrării de fata, 
dar vom menţiona faptul că articolul 32 al HCM 729/1951 prevedea că „Durata timpului de 
muncă era de 8-11 ore pe zi. Ziua de muncă la condamnaţi la muncă silnică era de 10-13 ore pe 


+9951 


Zi precum şi faptul că scopul acestora era reeducarea prin munca a „elementelor 


duşmănoase” „în vederea pregătirii şi încadrării lor pentru viata socială în conditiunile 
democraţiei populare şi construirii socialismului.” 

Cazuri excepționale în rândul penitenciarelor sunt mai multe: Piteşti, cu „reeducarea” 
brutală şi exterminatoare care s-a întins într-o serie de alte penitenciare, cel de la Gherla fiind 
unul dintre cele mai importante; Târgşor, Mărgineni şi Cluj care erau închisori pentru minori, 
prima dintre ele chiar cunoscând un fenomen de „reeducare” bazat pe cel din Pitesti; Văcăreşti şi 


Târgu Ocna care erau dotate cu spitale, şi dintre care a doua a făcut şi ea parte dintre 


penitenciarele care au cunoscut „reeducări” similare cu cea de la Pitesti; Făgăraş care a fost locul 


47 


Memoria, nr. 1/1990, p. 101, apud Roman, Cristina, op. cit, pp. 36-37. 

% CPADCR, Raport Final, p. 211. 

* Ibidem. 

°° ASRI, fond Documentar, dosar nr. 7778, vol. XXXVI, f. 16, apud Roman, Cristina, op. cit., p. 25. 
51 AANP, fond Secretariat, dosar nr. 27/1956, vol. I, f. 105, apud Roman, Cristina, op. cit., p. 43. 

%  AANP, fond Secretariat, dosar nr. FN/1956, ff. 19, 21, apud Roman, Cristina, op. cit., p. 61. 

în care au fost închişi foştii poliţişti şi SSI-sti; Mărgineni, Mislea, Miercurea Ciuc şi 
Dumbrăveni, în care erau închise femei; Aiud şi Poarta Albă care au avut deţinuţi politici şi în 
anii '80 şi Sighet care era o închisoare mică, dar în care au fost lichidate elitele ante- şi anti- 
comuniste*?. 

Trebuie menţionat că, din cauză că unele penitenciare au avut regim mixt (de drept 
comun şi politic) şi că multi deţinuţi politici erau închişi ca fiind deţinuţi de drept comun, este 
foarte greu de precizat cât de completă este această hartă şi cât de apropiate de adevăr sunt 
estimările de mai sus. Din această cauză trebuie să precizăm că cele de mai sus nu sunt decât o 
simplă estimare a realității făcută pe baza unor date limitate. 

Exemplul cel mai bun în acest sens provine tot din Raportul Final al CPADCR, unde se 
vorbeşte despre faptul că Recensământul populaţiei concentrafionare 1945-1989, parte 
integrantă a acestui raport, este bazat pe „fişe matricole penale” existente. Acestea le aparțin doar 
persoanelor condamnate prin proces, nu şi celor ,preveniti”, ,retinuti”, anchetați, „internaţi 
administrativ”, deportaţi, strămutați, „evacuaţi” sau cu „domiciliu obligatoriu”, şi care nu reflectă 
decesele din universul concentrationar din România comunistă decât într-o foarte mică măsură”. 
Mai mult, chiar conducerea DGP afirma, într-un document din 1958, că nu mai exista nici o listă 
la zi a tuturor centrelor de detenţie”. 

În ceea ce priveşte coloniile pentru minori, menţionăm că au funcţionat în perioada 1951- 
1964 şi că erau locul de detenţie a copiilor orfani, a celor care se dedau „vagabondajului”, 
„cerşetoriei”, a copiilor din casele de copii care încălcau regulamentele, precum şi a elevilor 
minori din şcolile de învățământ elementar care săvârşeau „fapte duşmănoase regimului 
democrat”. Copiii internaţi aici erau ţinuţi în colonii până la vârsta de 18 ani. Ele aveau scopul 
declarat al „educării minorilor din colonii după metodele pedagogice sovietice prin: alfabetizare, 
şcolarizare, culturalizarea şi calificarea lor în procesul muncii, pentru a fi redati societăţii.” 

Intrarea minorilor în aceste colonii era condiționată de examinarea făcută de o comisie 
alcătuită dintr-un delegat al MAI, un delegat al învățământului public, un medic delegat al 
Ministerului Sănătăţii şi un delegat al secției de prevederi sociale a Sfatului Popular. De fapt, 
activitatea acestei comisii era pur formală, întrucât ea avea acces numai la dosarul minorului de 
la Miliție şi la audierea acestuia. 

Condiţiile de trai din coloniile de minori erau similare cu cele din restul sistemului de 


detenţie — insalubritate şi asistenţă sanitară deficitară, precum şi maltratare fizică”. 


5 CPADCR, Raport Final, pp. 211-212. 

> CPADCR, Raport Final, pp. 210-211. 

°° Muraru, Andrei (coord.), Dicţionarul penitenciarelor din România comunistă (1945-1967), p. 11. 
55 AANP, fond Secretariat, dosar FN/1962, f.2, citat in Roman, Cristina, op. cit., p. 68. 

5 Roman, Cristina, op. cit., pp. 67-69. 

Administraţia penitenciarelor din România a cunoscut, de-a lungul timpului, o serie de 
transformări instituţionale. Astfel, în 1929, penitenciarele aveau o mare autonomie, fiind conduse 
de un director general, asistat şi controlat de către Consiliul Superior al Penitenciarelor şi 
Institutelor de Preventiune. Ulterior, în perioada iunie 1930 — mai 1942, Direcţia Generală a 
Penitenciarelor trece sub controlul Ministerului Justiţiei, revenind sub autoritatea Ministerului de 
Interne o dată cu izbucnirea celui de-al Doilea Război Mondial. Guvernarea Nicolae Rădescu 
schimbă din nou lucrurile, trecând DGP înapoi sub autoritatea Ministerului de Justiţie, în 1945, 
până ce aceasta este preluată din nou de MAT. 

A reconstitui viaţa din penitenciarele regimului comunist este dificil, întrucât informaţiile 
ajung până la noi fie sub forma unor date statistice depersonalizate, fie sub forma cazului 
particular, la nivelul memorialisticii şi al istoriei orale. Ce putem spune, însă, este că aceasta este 
întunecată. Ea transpare în literatura concentrationara publicată începând cu anii '90 ca fiind o 
„penumbră mişunătoare de respiratii omeneşti, aceste siluete de umbră întinse direct pe ciment, 
ghemuite pe closetul acoperit, proiectate spre fereastră, aceste gâturi descărnate, acest rânjet pe 
fete, toată această omenire subterană care ca să se miste, ia forma unor şobolani sau cârtițe”*”. 

Primul lucru care trebuie menţionat este condiţia de supraaglomerare a penitenciarelor 
din România comunistă, care a fost un factor constant în existenţa sistemului de detenţie. Acest 
lucru transpare şi din citatul de mai sus. La Jilava, de exemplu, Dan M. Brătianu estimează că 
într-o celulă de circa 93 de deţinuţi stăteau peste 260. Evident, în aceste condiţii aerul devenea 
irespirabil®. Una dintre principalele consecinţe este aceea că s-au înregistrat decese cauzate de 
lipsa de aer în rândul deţinuţilor care sufereau de afecţiuni cardiace“. 

Conform regulamentului privind organizarea pazei interioare şi exterioare de deţinere, în 
baza căruia acționau gardienii din penitenciare, deţinuţilor nu li se permitea „să întreţină discuţii 
zgomotoase, să cânte, să danseze, să comunice prin ciocănituri în pereţi cu camerele vecine sau 
să se apropie şi să stationeze la ferestrele camerelor.” Pedepsele pentru încălcarea acestor 
interdicții şi a multor altora erau foarte variate: de la „neagră”, care era o celulă în care nu 
pătrundea lumina, în mijlocul căreia detinutul stătea inlantuit, la poziţii chinuitoare (,,dropia” - 
poziţie care consta în a sta pe vine cu mâinile întinse înainte şi cu interdicţie de a se sprijini fie şi 


doar o clipă, care după câteva minute devenea incomodă şi, după un sfert de oră, „de-a dreptul 


“5 Ibidem, pp. 28-29. 

Georgescu, Adriana, La început a fost sfârşitul. Dictatura roşie la Bucureşti, ediţie îngrijită de Micaela Ghitescu, 
prefaţă de Monica Lovinescu. Bucureşti, editura Humanitas, 1992, p. 160, apud CPADCR, Raport Final, p. 313. 
Dan M. Brătianu, Martor într-o ţară încătuşată, Fundaţia Academia Civică, Bucuresti, 1996, pp. 70-71, apud 
Roman, Cristina, op. cit., p. 51. 

Roman, Cristina, op. cit., p. 52. 

Ciuceanu, Radu (coord.), Regimul penitenciar din România (1940-1962), Institutul Naţional pentru Studiul 
Totalitarismului, Bucuresti, 2001, p. 252, apud Roman, Cristina, op. cit., p. 45. 

chinuitoare” 


şi multe altele la fel de inumane). 

Drepturile deţinuţilor, în măsura în care se poate vorbi despre acestea, se aplicau 
diferențiat, în funcţie de categoria din care aceştia făceau parte: ,,contrarevolutionarii” anchetați 
de Securitate, „contrarevoluţionarii” condamnaţi şi deţinuţii de drept comun. Desigur, şi în cadrul 
acestor categorii, drepturile erau acordate diferențiat. Astfel, deţinuţii ,,contrarevolutionari” aflaţi 
la dispoziţia MAI nu aveau drept la pachet, corespondenţă şi vorbitor. Mai mult, legionarii nu 
aveau dreptul nici la lenjerie de pat. În anumite cazuri, foştii poliţişti şi SSI-işti deţinuţi puteau 
primi aceste drepturi doar cu aprobarea MAI, iar la Aiud, ,,contrarevolutionarii” care se aflau in 
producție primeau dreptul la pachet, scrisori şi vorbitor doar cu aprobarea DGPLCM. Până şi 
hrana era alocată diferențiat: foştii poliţişti şi SSI-sti aflați la dispoziţia Direcţiei a VIII-a din 
MAI primeau 3500 de calorii, în timp ce ceilalți deţinuţi primeau doar 2400. Alt criteriu al 
acordării drepturilor a fost cel al pedepselor la care erau condamnaţi deţinuţii. Astfel, cei 
condamnaţi la moarte nu mai aveau dreptul la pachete, scrisori, vorbitor sau plimbare din 
momentul pronunțării sentinţei. Mai mult, ei trebuia să fie ţinuţi în camere separate, cu lanţuri la 
mâini, şi până şi drepturile elementare la hrană şi asistenţă medicală nu li se acordau decât cu 
aprobarea DGPCM.™ 

Referitor la hrană, trebuie spus că deşi existau prevederi care stabileau un minim de 
2000-2200 de calorii pentru fiecare deţinut, în anul 1950, hrana deţinuţilor avea în realitate un 
conţinut caloric de 1200-1600 de calorii, ceea ce a dus la un număr mare de deţinuţi cu casexie™, 
avitaminoză, şi anemie. Această stare era în principal resimţită în rândul deţinuţilor politici, care 
nu mai primeau, în anul 1950, pachete alimentare de aproximativ un an de zile“. În plus, în anii 
1954-1955, s-a constatat că existau penitenciare unde nu se tinea evidenţa zilnică a caloriilor şi, 
în consecinţă, deţinuţii fiind alimentati doar cu 200-300 de calorii în medie pe om pe zi”. 

Cât despre condiţiile sanitare din penitenciare, trebuie consemnat că în perioada 1954- 
1955, când s-au constituit mai multe comisii cu sarcina de a constata abuzurile din penitenciare 
din trecut (un trecut pe care regimul Gh. Gh.-Dej nu şi-l mai asuma), s-a constatat faptul că în 
mai multe penitenciare (Oradea, Cluj Tribunal, Ocnele Mari, Târgu Mureş, Dej), deţinuţii nu 
făceau baie săptămânal, aveau rufele murdare, iar camerele şi grupurile sanitare nu se 


dezinfectau. La penitenciarul Suceava nu exista apă curentă decât 1-2 ore pe zi, iar materiile 


8 C.C. Giurescu, Cinci ani si două luni în închisoarea Sighet, Editura Fundaţiei Culturale Române, Bucuresti, 


1994, pp. 120-121, apud Roman, Cristina, op. cit., p. 47. 

Roman, Cristina, op. cit., pp. 43-44. 

Casexia se defineşte ca „stare generală proastă a organismului, prin slăbire şi anemie extremă, prin scăderea 
temperaturii corpului.” (cf. DEX, editura Univers Enciclopedic, Bucureşti, 1998) 

°° AANP, fond Secretariat, dosar nr. 1/1956, ff. 114-115, apud Roman, Cristina, op. cit., pp. 52-53. 

$7 AANP, fond Secretariat, dosar nr. FN/1956, ff. 19, 21, apud Roman, Cristina, op. cit., p. 53. 


64 
65 


16 


fecale inundaseră subsolul, unde erau şi celulele. Mai mult, la Târgu-Ocna şi la Târgu-Jiu nu 
existau instalaţii la baie‘, 

Există nenumărate clasificări ale deţinuţilor şi ale membrilor administraţiei penitenciare 
în literatura de specialitate, toate asemănătoare fie cu bestiarele, fie cu atlasele de biologie în care 
sunt descrise diverse specii. Deşi descriu aceeaşi realitate obiectivă, clasificările deţinuţilor sunt 
atât de diverse, încât este aproape imposibil ca ele să fie reduse la un numitor comun. Exceptia 
este un anumit tip al detinutului, foarte mult discutat: detinutul decăzut - fie datorită 
temperamentului şi caracterului său, fie din cauza unor presiuni exterioare. În această categorie 
se află deţinuţii marxişti, care, odată renegati de însuşi sistemul politic in care credeau, 
ajunseseră să se privească pe ei înşişi ca pe nişte „morți vii’, precum şi colaborationistii, 
delatorii. Pe aceştia din urmă, Paul Goma îi priveşte nuantat, vorbind despre delatori complet 
obedienti faţă de sistem, delatori oscilanti între teama de autorități şi cea de ceilalți deţinuţi, 
precum si despre delatori care puteau fi chiar reconvertiţi.* 

În schimb, reprezentanţii sistemului comunist din penitenciare, de la gardieni, la 
anchetatori şi până la directorii penitenciarelor sunt tipologizati similar în diversele texte ale 
literaturii concentrationare. Ei apar ca fiind, în general, cruzi şi brutali. Pentru N. Steinhardt, 
există gardieni zeloşi şi gardieni moderați, umani, aceştia din urmă fiind excepţia, iar cei zeloşi 
constituind regula generală. C.G. Giurescu vorbeşte, similar, de două tipuri de gardieni: scelerati 
ŞI neutri. Alţii preiau o imagistică de tip animalier, bestial, pentru a-i descrie, iar acest lucru 
spune foarte multe despre natura sistemului concentrationar românesc din perioada comunistă. 
Faptul că neutrii, moderatii, umanii sunt excepţia îl determina pe N. Steinhardt să afirme că, sub 
comunism, binele nu se poate realiza decât accidental şi neprincipial, de unde ideea că, „între 
ideea de Bine şi comunism există o discrepanta de principiu.” Importanta mai apare şi tipologia 
anchetatorului „binevoitor”, care pare destins, dar care mizează pe reeducarea orală. În general, 
această tipologie a anchetatorului apare în cazurile intelectualilor fragili interior sau ale liderilor 
politici intransigenti, care nu cedează torturii fizice”!. Acest anchetator „complice” este descris de 
Paul Goma ca fiind „amabil, drăguţ, niţel golan””. El îi oferă detinutului (eventual după ce 
acesta a fost bătut de un alt anchetator), ţigări, şi are un ton de sfătuitor, spunându-i detinutului să 
zică ce ştie, să nu se pună cu „ăştia” (aceşti „ăştia” fiind, desigur, ceilalți anchetatori şi 


reprezentanţi ai sistemului — capcana aici fiind autoexcluderea anchetatorului „complice” din 


% Ibidem. 

% CPADCR, Raport Final, pp. 313-314. 

% N. Steinhardt, Jurnalul Fericirii, editura Dacia, Cluj-Napoca, 1991, p. 228, apud CPADCR, Raport Final, p. 
314. 

71 CPADCR, Raport Final, pp. 314-316. 

7 Goma, Paul, Gherla, p. 61. 

grupul acestora)”. 

Conform unei statistici din 1957 a MAI referitoare la cadrele DGPCM, rezulta că: „65% 
erau proveniţi din familii de ţărani săraci, 13,3% din familii de ţărani mijlocaşi, 14,8% din 
familii de muncitori şi 6,6% din alte categorii. După profesie, 53% erau ţărani, 31,5% erau 
muncitori, 13% funcţionari şi 2,5% alte profesii. În privinţa apartenenţei politice, 16% erau 
membri şi candidaţi de partid, 17% utemişti, 67% fără partid. După pregătirea culturală: 42% 
aveau patru clase, 50% aveau între cinci şi şapte clase elementare şi numai 8% aveau de la opt 
clase medii în sus. Din 463 de ofiţeri, doar 52 aveau studii între opt şi zece clase medii, 14 aveau 
studii superioare, iar 157 aveau sub şapte clase elementare. La sergenti, din 3905, 3016 nu aveau 
şapte clase elementare.” Iată, deci, profilurile celor care erau văzuţi de deţinuţi în felul descris 
mai sus. Este imperativ să menţionăm aici faptul că organele DGP nu răspundeau decât în faţa 
Partidului şi a Securităţii, cu toate că uneori acceptau observaţiile si recomandările Procuraturii.” 

Un moment foarte important în istoria sistemului penitenciar din România comunistă este 
noaptea dintre 5 şi 6 mai a anului 1950, când au fost arestaţi simultan aproximativ 90 de oameni 
politici care activaseră înainte de instalarea comunismului, dintre care unii făcuseră parte chiar 
din guvernul Petru Groza (exemplul cel mai bun în acest sens fiind Gh. Tătărăscu) sau care 
făcuseră parte din parlamentul format în urma ultimelor alegeri multi-listă de dinainte de 19897. 
Toţi aceşti demnitari vor fi duşi în închisoarea din Sighetul Marmaţiei, care devine locul 
principal de detenţie a elitei politice arestate, odată ce, în 1951, conducerea PNT a fost 
transferată de la Galaţi aici. După acest moment, numărul deţinuţilor politici de la Sighet a ajuns 
la 180. Cei care nu au murit aici până în 1955 au fost transferați la Râmnicu Sărat.” 

La Sighet au murit patru episcopi, mai multi miniştri şi figuri majore ale scenei politice 
româneşti, dintre care îi amintim pe luliu Maniu, Dinu Brătianu şi Gheorghe Brătianu, iar la 
Râmnicu Sărat s-au mai stins din viata Ion Mihalache şi diplomatul Ion Rădulescu-Pogoneanu. 
Dintre cei eliberaţi de la Râmnicu Sărat, odată cu amnistia generală din 1964, mai amintim 
mortile rapide ale lui Constantin Bebe Brătianu, care a murit la scurt timp după eliberare, a lui 
Constantin Titel Petresscu, care a murit la sub doi ani de eliberare. Situaţia acestora este aceea a 
mii de alti deţinuţi care au murit la primele luni după sosirea acasă. 

O primă destindere a sistemului, pe fondul internațional al Convenţiei de la Geneva şi a 


liberalizarii hruşcioviene care conditiona aderarea ţărilor din blocul comunist la ONU, a avut loc 


% Ibidem. 

™  AANP, fond Secretariat, dosar nr. 1-1961, vol. II, f. 144, apud Roman, Cristina, op. cit., pp. 41-42. 

75° Roman, Cristina, op. cit., p. 41. 

Toţi cei 9 deputaţi non-comunisti aleşi au fost arestaţi acum, atât cei doi din Partidul Țărănesc Democrat al dr. 
Nicolae Gh. Lupu, cât şi cei şapte deputaţi PNL — Bejan (Continuatorul liniei liberale tătărăsciene). 

77 CPADCR, Raport Final, p. 204. 

în 1953-1954. Un referat al Direcţiei Generale Penitenciare, Lagăre şi Colonii de Muncă din 
iunie 1953 preciza existenţa a internaţi şi deţinuţi cu pedepse expirate pentru care nu se primiseră 
nici comunicate de eliberare, nici decizii de continuare a internării. Anul următor, care debutase 
cu 45.210 deţinuţi aflaţi în penitenciare, s-a încheiat cu 28.458 de deţinuţi, dintre care 1.173 
aveau situaţia în curs de rezolvare, iar 547 erau la dispoziţia MAI. Practic, până în 1955, au fost 
desfiinţate câteva închisori şi eliberaţi unii dintre deţinuţii cu pedepse mai mici. Totuşi, începând 
cu 1955, numărul deţinuţilor a început să crească din nou, iar multi dintre cei eliberaţi au fost 
rearestati în anii ce au urmat Revoluţiei Maghiare din 1956, sub diverse pretexte. 

Momentul 1956 marchează o înăsprire a regimului, uşor observabilă din mărturia lui Paul 
Goma, care povesteşte că primul său anchetator i-a spus următoarele: „Pentru ce-ai făcut, în 
condiţii normale, ai fi scăpat cu două palme şi-o morală. (...) În condiţiile actuale, /este vorba 
aici despre momentul Revoluţiei Maghiare] ne vedem siliţi să te mai ţinem. $i să te condamnam, 
ca exemplu, ca äilalti şmecheri să ştie ce-i aşteaptă şi să nu miste-n front. N-o să refuzi să te 
sacrifici niţel, pentru binele colegilor tai.”” 

Odată cu retragerea din 1958 a Armatei Roşii de pe teritoriul României, regimul s-a 
înăsprit din nou, pentru a demonstra Kremlinului că îşi însuşise valorile stalinist-leniniste, acest 


lucru nefiind demonstrabil decât prin reluarea campaniei de măsuri represive“ 


. Astfel, începând 
din 1958 şi până in 1961, au fost arestate loturi de intelectuali, studenţi, preoţi şi universitari de 
dimensiuni comparabile cu ale celor din 1948-19528!. Dintre aceste arestări, una dintre cele mai 
impresionante şi cunoscute este cea legată de lotul Noica-Pillat, care a conţinut 23 de 
condamnări, de la 7 la 25 de ani, cuprinzându-i pe Constantin Noica, Dinu Pillat, Nicolae 
Steinhardt, Alexandru Paleologu, Păstorel Teodoreanu şi alţii. 

Sistemul penitenciar cunoaşte o mare relaxare începând cu anul 1960, relaxare care îşi 
atinge maximul în 1964, când închisorile şi lagărele de muncă au fost golite, iar cei mai multi 
deţinuţi politici au fost eliberaţi. Această eliberare în masă, prefațată de o serie de gratieri care a 
început din februarie 1960, a fost motivată de îndepărtarea PCR de conducerea sovietică de la 
Kremlin şi de apropierea de puterile occidentale şi de Iugoslavia lui Tito” 5. 

Lucrarea de fata nu se ocupă de deţinuţii politici de după gratierea din 1964, întrucât, deşi 


arestări politice s-au făcut în continuare, după cum ilustrează descoperirea istoricului Marius 

Roman, Cristina, op. cit., pp. 47-48. 

5 Roman, Cristina, op. cit., p. 20. 

5 Ibidem, p. 206. 

ăs*, accesul la 


Oprea care a găsit într-un registru 331 de deţinuţi politici de dupa aceasta dat 
arhivele respective este imposibil, iar descoperirile de tipul celei citate anterior sunt pur 
accidentale. În plus, în perioada 1964-1989, a funcţionat cel mai intens sistemul ascunderii 
deţinuţilor politici în rândul celor de drept comun. Prin urmare, numărul deţinuţilor politici de 
după această perioadă este imposibil de estimat. 

Totuşi, pentru a demonstra faptul că sistemul de detenţie şi represiune a continuat să 
funcționeze şi după această dată, este suficient să cităm cazul inginerului Gheorghe Ursu, care 
intrase în atenţia Securităţii încă din anii '60 şi care adresase, între anii '70 şi '80 o serie de 
scrisori postului de radio „Europa Liberă”. Acest caz demonstrează perfect faptul că detentia 
politică în România a existat şi după 1964 şi că ea implica nişte condiţii de trai la fel de proaste şi 
o mortalitate la fel de ridicată ca cea din perioada anterioară. 

Denuntat de două colege de serviciu în 1984 pentru că tinea un jurnal intim în care 
exprima o atitudine critică faţă de regimul comunist, inginerul Gheorghe Ursu a fost arestat în 21 
septembrie 1985 sub pretextul găsirii a 17 dolari cu ocazia perchezitionarii apartamentului său. 
Odată ajuns în arest, fiindcă nu ceda interogatoriului Securităţii, el a fost torturat de deţinuţii 
Marian Clita şi Gheorghe Radu, cărora ofiţerii de Securitate le promiseseră că aveau să fie 
eliberaţi condiţionat mai rapid, dacă reuşesc să obţină informații de la el. Nerezistând 
tratamentului dur la care a fost supus, inginerul Ursu a murit în închisoare la data de 17 
noiembrie 1985%. 

În concluzie, putem afirma că sistemul de represiune şi de detenţie din România 
comunistă a fost unul abuziv şi că acesta a afectat o mare parte din populaţia ţării, în special până 


în anul 1964, dar şi după acesta, pe întreaga durată a regimului comunist, până în 1989. 


* Rusan, Romulus (editor), O engimă care împlineşte şapte ani, Bucureşti, Fundaţia Academia Civică, 1997, pp. 
22-30, apud CPADCR, Raport Final, p. 206. 
Fundaţia „Gheorghe Ursu”, Cazul Ursu — Istoric; Fundaţia „Gheorghe Ursu”, Date Biografice. 

CAPITOLUL 2: Locuri de detenţie 
Studiu de caz: Gherla 


Penitenciarul Gherla, unul dintre cele mai mari şi mai temute penitenciare comuniste din 
România, are o îndelungată istorie înainte de 1945. Cetatea Gherla a fost ridicată în 1540 şi 
transformată în închisoarea centrală a Transilvaniei în 1787. În 1913, ea a fost transformată în 
Institut de Preventie pentru Minori. Ulterior, în timpul Primului Război Mondial, clădirea 
penitenciarului a fost folosită pentru răniţi, iar după Dictatul de la Viena (1940) Institutul a fost 
retransformat în penitenciar de drept comun“. 

În istoria comunistă a penitenciarului de la Gherla putem identifica două etape: dacă în 
perioada 1945-1964, penitenciarul de la Gherla a fost o închisoare politică, ulterior el a devenit 
una de drept comun, statut pe care l-a păstrat până în anul 1989. 

Începând cu anul 1945, la Gherla au fost încarceraţi condamnaţi pentru „infracţiuni contra 
securităţii statului” şi deţinuţi de drept comun“. Fiind un penitenciar încăpător, la fel ca si cel de 
la Aiud, aici au fost aduşi deţinuţii cu pedepse lungi*. Diferenţa dintre această închisoare şi cea 
de la Aiud era aceea că, dacă la Aiud erau duşi cei condamnaţi la muncă silnică pe viaţă, la 
Gherla erau aduşi preponderent ţărani, muncitori şi tineri cu pedepse de muncă silnică pe termen 
limitat”. 

Vom menţiona în cele ce urmează numele membrilor administrației penitenciarului care 
au instituit aici un regim de brutalitate şi teroare ieşite din comun chiar şi în rândul 
penitenciarelor comuniste din România. Între 1948 şi 1950, director al penitenciarului a fost 
Lazăr "Tiberiu. Succesorul acestuia, căpitan Constantin Gheorghiu, care a condus penitenciarul 
între 1950 şi 1952, a fost cel care a supraveghat implementarea regimului „reeducării” violente 
după model piteştean de către deţinuţii Popa Tanu, Mihai Livinschi si alţii”. Următorul dintre 
directorii penitenciarului a fost Petrache Goiciu, care a condus închisoarea în anii 1952-1959 şi 
care a instaurat un regim atât de brutal încât deţinuţii care s-au revoltat în iunie 1958 strigau, 
printre altele: „Goiciu ne omoară!” 

Directorul Goiciu, numit imediat după încheierea episodului „reeducării”, era de o 


brutalitate deosebită, fiind unul dintre cei care se implicau activ în schinguirea deţinuţilor. Astfel, 


5 Muraru, Andrei (coord.), op. cit., pp. 320-322. 
5 Ibidem, p. 322. 

5 CPADCR, Raport Final, p. 232. 

Ibidem, p. 211. 

% Ibidem, p. 249. 

1 Goma, Paul, Gherla, pp. 71-73 

Paul Goma povesteşte despre modul în care a fost tratat la un moment dat de director: tortura „ca 
hreanul pe răzătoare”, care consta in apucarea capului detinutului şi frecarea feţei acestuia de 
elementele caloriferului, până când ea începea să arate ca o legumă trasă de câteva ori peste 
răzătoare”. 

Semnificativă pentru ce a însemnat directorul Goiciu în penitenciarul Gherla este 
descrierea făcută acestuia de către CPADCR, care spune: „În timpul directoratului lui, la Gherla, 
se băteau deţinuţii în mod curent, în camera de baie, care păstra pe pereţi urmele de sânge, iar 
închisoarea răsuna de urlete. În 1958 când un grup de deţinuţi s-au revoltat, Goiciu a tras cu 
mitraliera în celule. 

Obişnuia să bată până la leşin toate loturile noi care soseau. Din ordinul lui, timp de câteva 
luni, un deţinut a fost zidit de viu, lăsându-i libere doar mâinile şi un orificiu la înălțimea 
gurii. Goiciu îl vizita, înjurându-l zilnic. Când a fost scos, detinutul abia mai respira.” 

Regimul lui Goiciu era de o duritate ieşită din comun, aşa încât atât deţinuţii, cât şi 
gardienii erau expuşi insultelor şi bătăilor lui (prin bătăi înţelegem nu numai câteva palme, dar 
chiar folosirea parului sau a altor obiecte contondente)”. 

Începând cu anul 1948, în virtutea ordinului DGP nr. 17249, deţinuţii cu condamnări 
politice aveau să-şi execute pedepsele politice la Gherla, Aiud, Piteşti sau Târgşor”. Aceasta a 
însemnat practic, că, din 1948 clădirea penitenciarului Gherla a ajuns să adăpostească peste 3000 
de condamnaţi care erau închişi câte 8-12 în celule de două persoane”. Acest penitenciar nu era 
în nici un fel o excepţie de la tendinţa generală a sistemului de detenţie din România comunistă 
de a supraaglomera închisorile. Paul Goma povesteşte că în perioada când a fost el închis aici, în 
celulele mari, de 15/7 metri, stăteau câte 150-200 de deţinuţi. El însuşi a fost închis într-o 
asemenea celulă alături de alţi 241 de prizonieri”. Evident, aceste condiţii erau foarte greu de 
suportat. Tot Paul Goma povesteşte despre doi fraţi închişi într-o astfel de cameră, care, din 
cauza aglomerației, nu au ştiut că erau colegi de celulă timp de trei zile”. 

Între 1945 şi 1964, deţinuţii de la Gherla făceau parte din pătura medie a societăţii. Erau 
închişi acolo liber-profesionisti, intelectuali, elevi şi studenţi. Cât despre raportul dintre deţinuţii 
politici şi cei de drept comun, menţionăm că în 1948, din cei 703 deţinuţi închişi aici, peste 600 


erau condamnaţi politic. În 1950, statistica arată că dintre cei circa 1600 de condamnaţi, 1200 


” Ibidem, pp. 129-130. 

% CPADCR, Raport Final, p. 184. 

% Goma, Paul, Gherla, p. 131. 

°° OSA 300-60-1, RFE Research Institute, Romanian Unit, Prisons and Camps, 1948-1955, box 436, Item No. 
14913/1952, f. 1, apud Muraru, Andrei (coord.), op. cit., p. 323. 

erau reținuți pe motive politice. Maximul de populaţie a acestui penitenciar este atins în 1959, 
când erau închişi aici cca. 4500 de deţinuţi. La sfârşitul anului 1964, nu se mai găseau la Gherla 
decât 600 de deţinuţi.” 

Condiţiile de trai de la Gherla erau extrem de precare. Hrana deţinuţilor consta exclusiv 
din terci şi zemuri acre; numai cei care lucrau în bucătăria, grădina sau atelierele penitenciarului 
primeau ratii suplimentare. Cât despre pachetele alimentare sau cu haine pe care deţinuţii ar fi 
putut să le primească de acasă, acestea au fost interzise încă din 1951!%. Din cauza 
suprapopulării despre care am vorbit şi mai sus, şi cum closetele erau chiar în celulele deţinuţilor, 


aerul era irespirabil şi totul era insalubru şi extrem de greu de suportat! 


. La aceste condiţii şi aşa 
destul de greu de suportat se adaugă torturile şi bătăile care erau de o mare cruzime. 

Mai mult decât atât, după cum relatează Paul Goma, pe lângă faptul că celulele erau 
suprapopulate, unele ferestre fuseseră zidite din ordinul lui Goiciu, iar celorlalte li se puseseră 
obloane, în aşa fel încât lumina şi aerul nu pătrundeau aproape deloc în celule!%. 

Ceea ce făcea condiţiile de trai şi mai grele în închisoare pentru deţinuţii politici, era 
faptul că orice fel de hârtie era interzisă, iar cea tipărită, cu atât mai mult. În Gherla, în camera de 
liberare, existau trei cărți şi un joc de şah. Evident, starea în care erau acestea era una 
deplorabilă, toţi deţinuţii care treceau pe acolo urmând să fie eliberaţi, răsfoindu-le cu nesat. 
Acest patrimoniu sărăcăcios de trei cărţi şi un joc de şah constituia întregul program ,,cultural- 
educativ” din Gherla, pe care directorul Goiciu îl prezenta comisiilor de la Crucea Rosie’. 

Condiţiile de trai îngrozitoare din penitenciarul Gherla au dus la existenţa a numeroase 
evadări între 1945 şi 1947, la o revoltă în rândul deţinuţilor condamnaţi pentru „infracţiuni 
contra securităţii statului” pe 19 iunie 1947, precum şi la una a „frontieriştilor”, cărora li s-au 
alăturat elevii, studenţii şi alte categorii de deţinuţi, pe data de 14 iunie 19581%. 

Despre episodul revoltei „frontieriştilor” de pe 14 iunie, trebuie să spunem că a fost 
reprimată cu violenţă. Locotenentul Istrate a tras cu mitraliera pe vizeta celulelor în care se aflau 
cei răsculați. Ce-i drept, nu a tras chiar în ei, ci în tavan, totuşi cel putin cinci gloanţe ricosate din 
tavan i-au rănit pe cei din celulă. Ulterior, Istrate a fost promovat la rangul de căpitan tocmai 


mulţumită acestei acţiuni'%. Mai mult decât atât, pentru reprimarea acestei revolte, i-au lovit pe 


deţinuţi: gardieni, pompieri, milițieni, securisti şi chiar medicul închisorii, doctorul Sin. Acesta 

din urmă nu numai că i-a bătut cu bestialitate pe răsculați, ci, atunci când bătaia s-a încheiat, le-a 
acordat acestora îngrijire medicală de o calitate îndoielnică. Paul Goma vorbeşte despre un 
anumit deţinut, Tiana, care a rămas, în urma ghipsului prost pus de doctorul Sin cu o gravă 
infirmitate a mâinii stângi, care îi fusese fracturată în timpul bătăii'%, 

Tot acum a fost folosit şi sistemul Ulitei Verzi (preluat din ocnele ruseşti şi ,,perfectionat” 
la Gherla). Astfel, de la etajul trei, pe pasarele, pe scări şi până la parter, din doi în doi metri se 
aflau perechi de gardieni înarmaţi cu pari, ciocane de bătut gratiile, răngi de fier şi arme de foc 
(pe care le foloseau pe post de bâte), dând în deţinut cu brutalitate, atunci când acesta era forţat 
să treacă printre ei!%. 

Întreg episodul s-a încheiat, după reprimarea brutală şi tratamentul medical făcut de 
mântuială, cu inlantuirea „frontieriştilor” participanţi, împrăştierea lor prin celule şi pregătirea 
procesului acestora. În plus, regimul alimentar s-a înăsprit, astfel încât ratia de pâine a scăzut de 
la 125 de grame pe zi la 75, turtoiul a început să fie amestecat cu petrol, terciul a fost înlocuit de 
borhot din reziduuri de bulion de roşii, apa a fost rationalizata la 250 de grame pe zi ş.a.m.d.!% 

Nu în ultimul rând, menţionăm că la Gherla au fost executaţi numeroşi deţinuţi, dintre 
care îi putem numi, în ordine cronologică, pe Teodor Trâncă şi Vasile Crişan (la 4 august 1958), 
Grupul ,,Capota-Dejeu” (2 septembrie 1958), Dumitru Bibul şi Lorin Popescu (29 septembrie 
1958), loan Moldovan (16 ianuarie 1959), loan Nistor (16 ianuarie 1959), Gheorghe Voina (16 
ianuarie 1959), Miron Pantea (20 aprilie 1959), Ioan Pop (27 noiembrie 1959) s.a.m.d.'° Astfel, 
între august 1958 şi iulie 1960 au fost executaţi aici 28 de detinuti'!°. 

Pensionarea lui Goiciu din 1959 nu a dus nicidecum la o schimbare in regimul 

exterminator din penitenciarul Gherla. Au continuat execuțiile"! şi bătăile, care fuseseră 


institutionalizate aici încă din anul 1949, de către directorul Tiberiu Lazăr, transferat ulterior la 


Peninsula!!?. 


Reeducarea de la Gherla 


Nu putem să vorbim despre Penitenciarul Gherla fără a discuta şi despre fenomenul 


„reeducării” de aici. Practic, aceasta este continuarea fenomenului de „reeducare” de la Piteşti!!5, 


'% Ibidem, p. 51. 

1% Ibidem, p. 60. 

1% Ibidem, pp. 68-69. 

'% Muraru, Andrei (coord.), op. cit., pp. 330-332. 

19 CPADCR, Raport Final, p. 252. 

"1! Muraru, Andrei (coord.), op. cit., pp. 330-331. 

"12 Ibidem, pp. 332-333. 

113 Nu vom detalia aici torturile şi desfăşurarea propriu-zisă a acţiunii violente, preferând să documentăm istoricul 

având în vedere că, după transferurile de deţinuţi din 1950 de la Piteşti şi Târgşor la Gherla, acest 
penitenciar a devenit centrul mişcării violente. 

Responsabili pentru implementarea ,,reeducarii” la Gherla au fost, printre alţii, colonelul 
Iosif Nemes''*, securiştii Marin Jianu şi Tudor Sepeanu, directorul Constantin Gheorghiu, 
precum şi sublocotentii Gheorghe Sugigan şi Constantin Avădanei 

Trebuie să spunem că deţinuţii „reeducatori” au fost motivaţi în acţiunea lor represivă de 
la Gherla şi de promisiunea colonelului Nemeş de a-i ajuta să devină cadre ale Securității dacă 
aveau să-şi confirme ataşamentul fata de regim şi la alte penitenciare'”, precum si că unii dintre 
ei erau victime ale mişcării violente de la Piteşti. De altfel, ideea centrală a acțiunii de 
„reeducare” era transofmarea prin tortură a victimei în agresor, „reeducatul” devenind implicit şi 
obligatoriu şi „reeducator”!!€. 

Început în primăvara lui 1950, odată cu transferul lui Maximilian Sobolevschi şi al lui 
Adrian Prisăcaru de la Piteşti la Braşov, exportul „reeducării” a culminat cu exportul la Gherla, a 
cărui primă etapă a fost transferul unui grup de tortionari piteşteni condus de Alexandru Popa 
„Ţanu” pe 7 iunie 1950. Acesta a fost suplimentat, în luna decembrie a aceluiaşi an, de un al 
doilea transfer, efectuat în două etape, al unor foşti deţinuţi piteşteni, care fuseseră în prealabil la 
penitenciarul Targsor, într-o încercare de a exporta „reeducarea” şi acolo. 

După sosirea deţinuţilor de la Târgşor, printre care se aflau şi doi dintre cei ce aveau să 
devină „reeducatori” importanţi de la Gherla, Ion Stoian şi Marcel Buta, au fost instituite 
camerele de „reeducare” de la Gherla: camera 99, zisă şi „camera morţii”, precum şi camerele 
80, 81 şi 8217. 

Un alt moment care trebuie discutat în istoria tulbure a acțiunii violente de la Gherla este 

transferul lui Eugen Țurcanu în acest penitenciar, care a avut loc în vara anului 1951 *. Imediat 


dupa acest transfer, între el şi Popa ,,fanu” a apărut o rivalitate care s-a soldat cu dublarea 
numărului de decese din camera 99. Fost adjunct al lui Ţurcanu de la Piteşti şi, totodată, unul 
dintre cei mai zeloşi „reeducatori” de aici, Tanu fusese selecționat pentru a participa la discuţiile 


din celula 4-spital ale „şcolii de cadre” pentru „reeducatori” formate în aprilie 1950 la cererea lui 


„reeducării” de la Gherla. Pentru mai multe informaţii despre acţiunea violentă, vezi studiul referitor la 

Penitenciarul Piteşti din lucrarea de fata. 

Vezi studiul despre Piteşti din lucrarea de faţă. 

Colfescu, Silvia (coord.), Memorialul ororii. Documente ale procesului reeducării în închisorile Piteşti, Gherla, 

editura Vremea, Bucureşti, 1995, pp. 323-324, apud Muraru, Andrei (coord.), op. cit., p. 325. 

Dacă nu, atunci acesta avea să treacă din nou şi din nou prin etapele acţiunii violente până în momentul în care 

ceda. 

Mureşan, Alin, „Reeducarea prin tortură”, în Memoria, nr. 57 (4/2006), editura Fundaţia Culturală Memoria, 

Bucureşti, 2006, p. 24, apud Muraru, Andrei (coord.), op. cit., p. 325. 

"5 Rădulescu, Mihai, „Traiul şi sfârşitul lui Jon Flueras la Gherla”, în Memoria, nr. 39 (2/2002), editura Fundaţia 
Culturală Memoria, Bucureşti, 2002, p. 62, apud Muraru, Andrei (coord.), op. cit., p. 325. 

Țurcanu şi cu aprobarea administraţiei!!?. Devenind foarte temut si câştigând aprecierea 
administraţiei penitenciarului, Tanu nu mai voia să-i cedeze întâietatea lui Țurcanu, fostul său 
mentor. Astfel, cei doi au intrat în competiţie pentru a-şi demonstra superioritatea în faţa 
administraţiei, de aici rezultând o exacerbare a torturilor care a dus la creşterea numărului de 
decese din camera 991%. 

În cele ce urmează vom încerca să facem o descriere sumară a câtorva dintre celulele în 
care a avut loc „reeducarea”. Camera 99 era o cameră încăpătoare, plasată la etajul 3 al 
celularului I şi izolată de celelalte celule. Pe jos, pe lângă pereţi, se aflau rogojini pe care stăteau 
deţinuţii care erau în curs de „reeducare”, în timp ce agresorii stăteau lângă uşa camerei. La 
intrarea în celulă se afla un antreu de 3x3 metri, care servea drept closet şi drept loc de tortură”. 

Alături de camera 99 se aflau camerele 98 şi 97, prima dintre ele fiind cunoscută şi sub 
numele de „celula chinezească”, întrucât aici se aplica tortura cu picătura chinezească: în cameră 
erau două capre de lemn pe care erau plasate două scânduri. În perete era fixat un inel de fier, iar 
victimele erau legate pe cele două capre şi lipite de perete cu o centură petrecută prin acest inel. 
În timp ce dintr-un bidon aflat în plafon se scurgea apă pe cel torturat. Cât despre camera 97, 
aceasta era o celulă mare, cu priciuri din scândură. Multe dintre victimele acţiunii violente 
stăteau la „şerpărie”!”. Această cameră era supranumită „camera nebunilor”, întrucât bătăile de 
aici erau de o brutaliate ieşită din comun chiar pentru acţiunea violenta’”’. 

Finalul acestui episod violent a fost prevestit de transferul, din decembrie 1951, al lui 
Eugen Țurcanu şi al altor zece „reeducatori” la Jilava pentru cercetarea implicării şi participării 
lor la acţiunea violentă. Totuşi, aceasta a continuat la Gherla, într-o formă mai puţin intensă, până 
în martie 1952, sub supravegherea şi îndrumarea lui Constantin Juberian si a lui Ludovic Rek'*. 

După o ameliorare treptată a condiţiilor de trai (începând cu anul 1962), istoria detenţiei 
politice din Gherla s-a încheiat în anul 1964, acesta redevenind un penitenciar de drept comun'”. 
După 1989, Gherla a devenit penitenciar de maximă siguranţă, iar, din 1998, a intrat într-un 


proces de reabilitare şi modernizare!%. 


Muresan, Alin, Pitesti, Cronica unei sinucideri asistate. Ediţia a II-a revăzută şi adăugită. Bucureşti, 2010, ed. 
Polirom, pp. 68-69. 

Muraru, Andrei (coord.), op. cit., pp. 325-326. 

121 Ibidem, pp. 326-327. 

Spaţiul de sub priciuri. 

Muraru, Andrei (coord.), op. cit., p. 327. 

Mureşan, Alin, „Reeducarea prin tortură”, în Memoria, nr. 57 (4/2006), editura Fundaţia Culturală Memoria, 
Bucuresti, 2006, p. 28, apud Muraru, Andrei (coord.), op. cit., pp. 327-328. 

1% CPADCR, Raport Final, p. 253. 

Muraru, Andrei (coord.), op. cit., p. 322. 

Studiu de caz: Reeducarea de la Piteşti 


Închisoarea de la Piteşti este unul din locurile cele mai sumbre ale peisajului 
concentrationar din România comunistă. Aici se află în cea mai mare parte originile şi 
desfăşurarea „reeducării”, care a fost un fenomen singular în spaţiul est-european. El consta în 
torturarea sistematică a deţinuţilor de către alti deţinuţi şi era menit să distrugă personalitățile şi 
convingerile victimelor. 

Originile fenomenului de „reeducare” sunt destul de greu de intuit chiar şi astăzi. Cert 
este, însă, că el pleacă de la penitenciarul de la Suceava unde, în anii 1948-1949, au fost închişi 
studenţii legionari din întreaga zonă. În acest stadiu incipient, conceptul de „reeducare” nu poate 
fi legat de administraţia statului, ci de persoana lui Alexandru Bogdanovici, unul dintre studenţii 
închişi aici. Acesta era liderul grupului legionar ieşean „Universitatea” şi le-a propus 
anchetatorilor, în virtutea experienţei sale precedente de detenţie din 1946, să încerce schimbarea 
atitudinii celor arestaţi prin studierea de aceştia a ideologiei marxist-leniniste. La sfârşitul lunii 
mai 1948, adică imediat după arestare, ideea reeducării pare să fi existat deja în mintea lui 
Bogdanovici, care cerea de acasă cărţi de ideologie comunistă, insotindu-si cererile cu texte de 
tipul: „Astăzi sunt descătuşat definitiv şi complet din negura unui trecut nenorocit. Muncesc 
pentru restructurarea mea deplină.” 

În acelaşi timp cu apariţia acestei sugestii din partea lui Bogdanovici, anchetatorii 
Securităţii au început să le ofere diverse favoruri celor ce colaborau, devenind informatori. 
Cazurile cele mai importante au fost cel al lui Maximilian Sobolevschi, şi mai ales cel al lui 
Eugen Țurcanu. Aceştia au realizat întâi un istoric detaliat al organizaţiei legionare din care 
făcuseră parte în liceu, iar Țurcanu, fost membru UTC, fiind familiarizat cu ideea conform căreia 
tuturor celor care greşeau fata de regim li se oferea posibilitatea reeducării, a venit cu o 
propunere similară cu cea a lui Bogdanovici. 

Ţurcanu desfăşurase activitate legionară restrânsă din 1940, când fusese recrutat în grupul 
FDC Câmpulung condus de Gheorghe Cotlarciuc!% până in 1945, când se înscrie in UTC. Spre 
sfârşitul liceului trăise o poveste de dragoste cu Oltea Saghin, fiica unui comandant legionar din 


Câmpulung, cu care va avea şi o fetiţă, Elena!” !%. În 1946, student fiind la Facultatea de Drept 


121 ACNSAS, fond Penal, doasr nr. 1190, vol. 2, f. 49, apud Mureşan, Alin, Piteşti. Cronica unei sinucideri asistate, 
p. 158. 

'% Ibidem, vol. 1, f. 429, apud Muresan, Alin, Piteşti. Cronica (....), p. 248. 

1% Ibidem, ff. 431-432, apud Mureşan, Alin, Piteşti. Cronica (...), p. 248. 

15 ACNSAS, fond Penal, dosar nr. 1114, vol. 6, f. 401, apud Mureşan, Alin, Piteşti. Cronica (...), p. 248. 

din Iasi, a fost invitat la două şedinţe ale grupului legionar de la Drept, la care a participat fara 
foarte mare convingere. Din declaraţiile referitoare la acea perioadă reiese o distantare a lui 
Ţurcanu de ideologia legionară în aspectele ei esenţiale. De exemplu, între timp el devenise 


ateu!?! 


. A doua dintre aceste întâlniri a fost momentul rupturii cu legionarii, care s-a petrecut 
atunci când Ţurcanu a fost rugat să vorbească despre Corneliu Zelea Codreanu în timp ce se uita 
la o stea luminoasă, lucru pe care el a refuzat să-l facă, părăsind şedinţa şi devenind „trădător” în 
ochii legionarilor'”?. 

În 1947 s-a înscris în PCR, iar mai târziu a participat la o şcoală diplomatică a 
Comitetului Central al PCR'* 1% 1%, dar acestea nu au putut să-l salveze de detenţie pentru 
activitatea sa legionară, el fiind arestat la 25 iunie 1948, în urma declaraţiilor date de un legionar 
arestat în săptămânile precedente. 

Este foarte important de precizat că „reeducarea” pe care o propunea Bogdanovici era un 
proces paşnic, desfăşurat voluntar şi care nu viza, de fapt, convingerile profunde ale deținuților, 
ci doar încerca o schimbare de suprafaţă pentru ca aceştia să dobândească anumite avantaje. 
Această mişcare nu a avut deloc succes în rândul populaţiei legionare din penitenciarul Suceava, 
întrucât sentintele nu se pronuntasera încă, iar deţinuţii erau optimişti, sperând la eliberare sau la 
pedepse uşoare. Desigur, ei se înşelau, întrucât procesele au fost judecate nu de comunişti, ci de 
vechi magistrați militari care acum se străduiau să obţină state de serviciu cât mai bune pentru a 
fi mentinuti în poziţiile lor de noul regim şi care, în consecinţă, au dat sistematic pedeapsa 
maximă, 

Nici măcar cei ce se arătaseră dispuşi compromisului, fie prin implicarea în ceea ce avea 


să devină Organizaţia Detinutilor cu Convingeri Comuniste!“ 


, fie în alt mod, nu au primit 
circumstanţe atenuante: Bogdanovici a primit 18 ani de muncă silnică, iar Ţurcanu 7 ani de 
închisoare corecțională. 

Țurcanu obținuse o poziţie favorabilă în ochii reprezentanţilor Securităţii din închisoare 
prin activitatea sa de informator şi prin faptul că se rupsese de facto de mişcarea legionară încă 
din 1946. În plus, faptul că fusese condamnat la şapte ani de închisoare l-a făcut să îi urască pe 
legionari, pe care îi considera vinovaţi pentru arestarea sa: „Îşi aducea aminte de fiică-sa. Si- 


atunci ne spunea: <<Numai din cauza voastră sunt aici. Ma banditilor!>>”!** 

15 ACNSAS, fond Penal, dosar nr. 1114, vol. 1, f. 142v, apud Mureşan, Alin, Piteşti. Cronica (...), p.249. 

154 Ibidem, vol. 6, ff. 174-175, apud Muresan, Alin, Piteşti. Cronica (...), p.249. 

155 ACNSAS, fond Penal, dosar nr. 1190, vol. 1. f. 429, apud Muresan, Alin, Pitesti. Cronica (...), p. 249. 

'55 Terunca, Virgil, Fenomenul Pitesti, Bucuresti, 1990, ed. Humanitas, p. 24. 

157 ASRI, fond Penal, dosar nr. 26979, vol. 6, f. 217, apud CPADCR, Raport Final, p. 263. 

15 Emil Sebesan in Demascarea, regia Nicolae Mărgineanu, 2010, 42'-43'. 

Data de 10 decembrie 1949 marchează momentul primei bătăi care a avut loc la Piteşti şi, 
practic, al declanşării „reeducării. Acum directorul Dumitrescu a fost chemat în celulă pentru a 
asista la demascarea lui Pafnutie „Nuti” Päträscanu si a celorlalte victime. În pofida faptului că 
fusese anunţat de către ofițerul politic Ion Marina să nu lipsească de la închisoare în acea zi, 
Dumitrescu se ascundea în locuinţa de serviciu, speriat de modul în care evoluau lucrurile. 
Totuşi, chemat de Marina sub pretextul că deţinuţii se luaseră la bătaie, Dumitrescu şi-a jucat 
rolul de agresor până la capăt, lovindu-i personal pe unii dintre deţinuţi”. 

După bătăile despre care tocmai am vorbit, Ţurcanu l-a chemat în celulă pe directorul 
Dumitrescu pentru a demonstra că ,,Nuti” Pătrăşcanu şi ceilalți voiau să-şi facă „demascarea”. 
Aceasta însemna, de fapt, că aceştia urmau să declare în scris toate informaţiile referitoare la 


activitatea lor anticomunistă pe care nu le declaraseră în anchetă!“ 


. Pentru a se asigura că ceea ce 
se petrecea în subordinea lui nu avea să fie vizibil din documentele întocmite, Dumitrescu i-a 
obligat pe Pătrăşcanu şi pe ceilalți să nu folosească sintagma „în urma conflictului”, înlocuind-o 
cu „în urma discuţiilor”. Mai mult, începând din acest moment, toţi cei interogati aveau să fie 
forțați să noteze că dau informaţiile de bunăvoie, evident, cu dublul scop de a tine secretă 
acţiunea de la Piteşti, pe de-o parte, şi de a lăsa impresia colaborării cu regimul a victimelor 
acestuia, pe de alta. Acest prim lot de torturați a scris declaraţii între 10 şi 17 decembrie 1949 în 
fata directiunii, perioadă în care Țurcanu l-a şi instruit pe Pătrăşcanu referitor la cum trebuia să 
procedeze în acţiune şi, mai mult, s-a consultat cu acesta referitor la anumiţi colegi de lot care ar 
fi putut fi şi ei utilizaţi”. 

Pasul următor torturării victimelor era ca acestea să fie forţate să-i lovească la rândul lor 
pe alţii, refuzul însemnând revenirea la postura de torturat. Pe 11 sau 12 decembrie 1949, „Nuti” 
Pătrăşcanu şi Ţurcanu l-au bătut pe Aurel Tacu, singurul care nu-şi făcuse demascarea dupa 
prima tură de torturi'“. Rezultatul a fost că Tacu a făcut o criză de nervi şi a ajuns la infirmerie, 
unde doctorul l-a întrebat pe Ţurcanu ce se întâmplase, dovedind că nu era informat asupra 
torturilor. 

De fapt, mare parte a administraţiei nu avea idee despre acestea, existând o serie de 
măsuri luate în acest scop, dintre care simptomatic pare ordinul directorului către prim-gardienii 
Ciobanu şi Mândrutä de a nu primi nici un raport de la celulele în care deţinuţii erau torturati'*. 
În această perioadă s-a pus la punct sistemul după care avea să se desfăşoare întreaga 


acţiune violentă, atât la Piteşti, cât şi la Gherla, Târgu Ocna, Braşov şi Canal. În urma repetatelor 

Muresan, Alin, Pitesti. Cronica (...), p. 45. 

discuţii dintre Eugen Țurcanu, Ion Marina, col. Iosif Nemes şi directorul Alexandru Dumitrescu, 
s-a convenit că simpla torturare nu avea să dea rezultate complete, având în vedere că aproape 
toți cei închişi fuseseră bătuţi în timpul anchetei şi tot reuşiseră să nu dezvăluie toate 
informaţiile. 


Conform lui Alin Mureşan!" 1% 


, »feeducarea” de la Piteşti, aplicată ulterior într-o serie de 
alte penitenciare, avea cinci etape. Prima dintre acestea era primirea călduroasă în celulă şi 
discuţiile amicale dintre agresori şi victime, prin care aceştia din urmă erau traşi de limbă în 
legătură cu orice informaţie ar fi putut ascunde în timpul anchetei. De la caz la caz, aceasta dura 
între 2-3 zile şi 2-3 săptămâni. Urma etapa a doua, declanşarea din senin a violenţelor, printr-o 
bătaie generalizată, după care începea tortura neîntreruptă, atât la comun cât şi individual. 
Această a doua etapă putea dura între o săptămână şi 5-6 luni. Pe tot parcursul acestei perioade, 
victimele nu ştiau exact de ce erau bătute, scopul acestei etape fiind demoralizarea şi 
înspăimântarea lor. 

Socul cauzat de tratamentul extrem de violent ducea la abandonarea rezistenţei şi trecerea 
de partea agresorilor chiar de la prima interpelare în cazurile acelor deţinuţi care aveau firea mai 
slabă sau la care instinctele de autoconservare erau mai puternice. Totuşi, aceste cazuri au fost 
putin numeroase, notabile fiind cel al lui Pafnutie „Nuti” Pătrăşcanu şi al lui Nicolae „Călin” 
Zaharia!" 

Dintre aceştia, despre primul ştim că făcea parte din prima serie de victime ale 
„reeducării” şi că fie a fost bătut o singură dată înainte să treacă de partea agresorilor, fie a făcut 


acest lucru benevol, fără a fi bătut în prealabil!” 


„ Cert este că a făcut parte din grupul 
„reeducator” până pe 9 februarie 1950, când Eugen Ţurcanu a aflat că declaraţia dată de „Nuti” 
Pătrăşcanu fusese incompletă şi l-a trecut pe acesta în grupul „reeducaţilor”. În fine, „Nuti” 
Pătrăşcanu a alternat poziţia de „reeducat” cu cea de agresor până când, fiind bolnav de TBC 
pulmonar, a fost transferat la Târgu Ocna, unde s-a îndepărtat treptat de grupul agresorilor şi şi-a 
revenit treptat. Mărturiile celor care l-au văzut în această perioadă arată că avea remuşcări 
intense şi sincere!“*. 


149 

Cât despre Nicolae Zaharia, acesta a cedat după prima lovitură primită a asistat la 


torturarea lui Alexandru Bogdanovici'“ şi, ulterior acestui moment, a fost liderul comitetului de 


4 Ibidem, pp. 47-53. 

'% Mureşan, Alin, Destine personale în Fenomenul Piteşti, prelegere din cadrul Universităţii de Vară de la Râmnicu 
Sărat a IICCMER, ediţia a 5-a, 21-27 august 2011. 

'46 Muresan, Alin, Piteşti. Cronica (...), pp. 48-49. 

7° Ibidem, p. 213. 

5 Thidem, pp. 214-215. 

1% Ibidem, p. 58. 

1% Ibidem, p. 160. 

agresori numit de Eugen Țurcanu care avea să îşi desfăşoare activitatea în camera 3-subsol'*!. 
Spre sfârşitul lunii august a anului 1951, odată ce violențele de la Piteşti s-au oprit, Nicolae 
Zaharia a fost transferat la penitenciarul Gherla'*. 

Punctul următor era auto-denuntul, care se referea la acțiunile anticomuniste din 
exteriorul şi din interiorul închisorii. Acesta era un punct de cumpănă pentru psihicul victimei, 
care era pusă în situaţia de a alege între a-i trăda pe colegii rămaşi în libertate, unii dintre ei fiind 
chiar membri ai familiei, şi a-i înfrunta verbal pe agresori, continuând să îndure tortura. Acestei 
etape îi urma autoflagelarea morală: practic, era vorba despre forțarea victimelor de a-şi 
desfiiinţa şi ponegri toate valorile, de la religie la ideologie politică şi până la familie. Aceste 
două etape durau împreună între câteva zile şi câteva săptămâni. În fine, ultima etapă era 
transformarea forţată a victimei în „reeducator”, fie cu rol de informator, fie de planton fie chiar 
de agresor. 


Virgil lerunca!* 


, în schimb, identifică patru faze ale reeducării: „demascarea externă”, in 
care victima trebuia să-şi demonstreze lealitatea fata de mişcarea comunistă (adică fata de partid 
şi de O.D.C.C.) prin declararea a tot ceea ce aceasta ar fi reuşit să ascundă în timpul anchetelor 
de la Securitate. Această etapă dădea rezultate foarte bune pentru autorităţile comuniste, fiind 
denuntate toate legăturile din afara închisorii ale deţinuţilor şi toate complicitatile de care aceştia 
ar fi beneficiat. Mecanismul de a lua declaraţii era şi el unul complex: acestea erau initial făcute 
verbal, de multe ori chiar în timpul torturii, apoi erau scrise pe o placă de săpun, verificate de 
cineva din comitetul de reeducare (deseori chiar de Țurcanu) şi, în sfârşit, trecute pe hârtie, 
semnate şi trimise la Ministerul de Interne. Momentul următor identificat de V. Ierunca este 
„demascarea internă”, foarte productivă şi ea din punctul de vedere al Securităţii. Aici, detinutul 
era forţat să-i denunțe pe aceia care-l ajutaseră să reziste în interiorul închisorii, fie ei alti deținuți 
care l-ar fi îmbărbătat sau pus în gardă, fie membri ai administraţiei închisorii — anchetatori mai 
blânzi, paznici care i-ar fi făcut vreo favoare în timpul executării sentinţei. 

Următoarele două etape identificate de V. Ierunca nu mai aduceau însă beneficii directe 
Securităţii prin strângerea de informaţii, ci urmăreau „distrugerea personalităţii [detinutului]”"*. 
Etapa a treia era „demascarea morală publică”, în cursul căreia detinutul era forțat să-şi 
batjocorească toate valorile, familia, religia, soția sau iubita, prietenii şi, nu în ultimul rând, pe el 


însuşi. In aceasta etapă, fiecare punct din trecutul victimei era analizat şi denaturat în aşa fel încât 


să se creeze varianta cea mai abjectă cu putinţă. In fine, ultima etapă identificată de V. Ierunca 


>! Ibidem, p. 74. 
” Ibidem, p. 79. 
* Ierunca, Virgil, op. cit., pp. 32-34. 
* Ibidem, p. 33. 

este şi ultima identificată de Alin Mureşan, şi anume transformarea victimei în agresor: 
„reeducatul e pus să conducă procesul de reeducare al celui mai bun prieten al său, schinguindu-l 
cu mâinile lui şi devenind, astfel, la rândul lui, cäläu”'* 

Trebuie, totuşi, să specificăm că metoda acţiunii violente nu a început exact sub această 
formă. Adevărul este că ea a fost adaptată de Ţurcanu în funcţie de rezultatele obținute în urma 


15. Unii dintre 


„demascărilor” şi, mai ales, în funcţie de reacţia colonelului Nemeş la acestea 
deţinuţii din primele loturi, care trecând prin torturi doar câteva zile (până la solicitarea notelor 
informative), reuşiseră să omită anumite lucruri din declaraţii, au fost surprinşi ulterior, pe baza 
declaraţiilor altora, că făcuseră declaraţii incomplete. În acest fel, cu timpul, metodele de tortură 
şi interogare s-au perfecţionat!” 

Cea mai bună metodă de a obţine declaraţii noi de la ei era de a le câştiga încrederea prin 
discuţii libere. Primul pas a fost înăsprirea regimului de detenţie, în aşa fel încât deţinuţii să fie 
aduşi la limita rezistenţei fizice şi psihice prin înfometare, izolare de lumea exterioară dar şi unii 
de alţii şi prin tratamentul dur la care erau supuşi de gardieni. Pasul al doilea era introducerea lor 
în camere în care existau şi alti deţinuţi, de obicei foşti prieteni, cunoştinţe sau colegi de 
facultate, deja prelucrati, care lucrau în folosul agresorilor, dar care, initial, se prefaceau 
prietenoşi, provocându-i la discuţii amicale despre regim, despre familia din afara închisorii, 
despre activitatea politică ş.a.m.d.!'% 

Dorind să interacționeze cu alţii, deţinuţii, care nu mai auziseră de luni de zile decât 
apelativul „banditule” venit de la gardieni, se deschideau în majoritatea cazurilor în faţa noilor 
colegi de celulă. Astfel se obțineau detalii care erau folosite mai târziu pentru a-i forța la 
mărturisiri complete sau pur şi simplu ca motiv pentru tortură. 

Desigur, au existat şi cazuri în care deţinuţii i-au privit circumspect pe colegii de cameră 
şi s-au ferit de a intra în discuţii prea detaliate cu aceştia, dar acestea au fost puţin numeroase. În 
general, cei care au avut o astfel de atitudine fuseseră fie anunţaţi prin codul Morse bătut în 
ziduri ceea ce se întâmpla foarte rar, având în vedere supravegherea constantă, fie puşi în gardă 
de anumite vorbe sau gesturi stranii ale foştilor prieteni, fie — mai ales în cazurile celor din 
loturile mai târzii, înțelegeau singuri situaţia observând urmele de bătăi de pe trupurile multora 
dintre colegii de cameră. Repetăm, însă, că aceste cazuri au fost excepţionale, marea majoritate a 
deţinuţilor căzând în capcană!”. 


Reacţia iniţială a celui schingiuit era, evident, una de repulsie, el dezvoltând resentimente 


15 Ibidem, p. 34. 

Muresan, Alin, Pitesti. Cronica (...), p. 56. 
'5 Ibidem, pp. 47-53. 

15 Ibidem, pp. 47-48. 

15 Ibidem, p. 48. 

puternice fata de cei care îl înşelaseră, cauzate atât de torturi, cât şi de înşelarea încrederii 
acordate acestora in prima etapă. Totuşi, odată cu încheierea acțiunii şi trecerea timpului, aceste 
resentimente se ştergeau, victimele realizând că nimeni nu participa voluntar la această acţiune, 
ci doar silit de ameninţarea torturii. Mai mult, unele dintre victime chiar şi-au văzut agresorii la 
duşuri, observând rănile care le brăzdau trupurile în urma bătăilor indurate’®. 

Bătaia propriu-zisă începea la un semnal al lui Ţurcanu, dacă acesta era prezent fiind 
precedată de un scurt discurs în care victimele erau anunţate că ceilalți deţinuţi din cameră se 
deziseseră de opiniile şi acţiunile lor trecute şi că aveau să facă tot ce puteau pentru a servi 
regimul comunist. În absenţa lui Țurcanu, era atributia şefului camerei de a declanşa violenţa, 
situaţie în care, de regulă discursul lipsea sau era unul foarte sumar!“!. 

În momentul semnalului, toţi cei care până atunci se comportaseră prietenos cu victimele 
în vederea obținerii de informaţii puneau mâna pe bâte şi le atacau, lovindu-le cu sălbăticie. 
Evident, cei din lotul de la Suceava, care nu trecuseră niciodată prin bătăi, precum şi cei care 
înnebuniseră din cauză că trecuseră de mai multe ori prin toate etapele făceau exces de zel. 
Ceilalţi, care trecuseră şi ei prin torturi, dar care nu-şi pierduseră sănătatea psihică, încercau, pe 
cât posibil, să facă mai multă gălăgie decât daune fizice sau chiar să atenueze loviturile, dar 
aceasta era o acţiune pe care nu o puteau face decât pe ascuns şi riscând să fie descoperiţi şi să 
treacă şi ei în rândul celor torturați. 

După această bătaie generală cu pumnii, palmele şi bâtele se trecea la torturarea 
individuală şi succesivă a tuturor celor din cameră, sub privirile îngrozite ale celorlalți. 

Torturile fizice erau de foarte multe tipuri: bătăi la tălpi, la fese, lovituri cu batul in 
palmă, cu curele şi ciomege pe spate, până la sânge, călcatul în picioare, lovituri în stomac ori 
alte organe, arderea a diverse parti ale corpului cu ţigara, statul în poziţii fixe ore întregi, fara 
posibilitatea de a se misca'™, aşa-numita „intrare şi ieşire din şerpărie în zece secunde”!%, care 
consta în aruncarea pe burtă , intrarea şi ieşirea şi luarea poziţiei de drepţi în zece secunde, 
reluată de o sută de ori, iar, pe măsură ce victima obosea, timpul în care trebuia executată era 
scăzut, victima fiind şi bătută de fiecare dată când ieşea din şerpărie. 

Alte metode de tortură erau obligarea victimelor să frece podelele stând în patru labe, cu 


obligaţia de a nu atinge podeaua cu genunchii, timp în care erau lovite cu ciomegele sau cu 


1% Ibidem. 

151. Ibidem. 

1% Ibidem, p. 49. 

18 În celulele cele mai mari existau, în general, câte două priciuri (paturi mari de lemn care mergeau de la un perete 
la celălalt şi în care oamenii dormea insirati) care, cel mai des, aveau două niveluri şi erau simetrice. 
Supraaglomerarea camerelor, însă, făcea ca unii să doarmă sub prici, direct pe ciment. Această zonă se chema, în 
argoul închisorilor, „şerpărie”, fiindcă, pentru a intra acolo, trebuia să te strecori ca un şarpe. 

călcâiele, aşezarea deţinuţilor în stive, unii peste alţii, cei de deasupra strivindu-i pe cei de la 
bază sau forțarea lor de a depune eforturi greu de susţinut chiar de nişte oameni în toată puterea 
si deci cu atât mai mult pentru nişte deţinuţi epuizați fizic şi psihic, cum erau, de exemplu, statul 
într-un picior, pe marginea tinetei, zile întregi, până la leşin!% 1%. 

La acestea se mai adaugă şi metodele mai puţin inventive dar extrem de brutale care 


constau în lovirea victimelor cu capul de ciment şi strangularea lor până ce se sufocau, precum şi 


una dintre metodele preferate ale lui Țurcanu, apăsarea victimelor cu genunchii pe stomac şi pe 


166 167 168 


piept şi lovirea acestora cu pumnii în faţă *, ca şi multe altele asemănătoare 

Evident că efectele acestor bătăi şi torturi trebuia să fie muşamalizate. De aceea, cei care 
aveau nevoie de îngrijire medicală nu erau trimişi la infirmerie, ci trataţi chiar în cameră de 
studenţii medicinisti. În acest scop, Țurcanu şi un alt „reeducator”, Coriolan Gherman au cerut 
de mai multe ori pansamente, iod, valeriană şi alte medicamente de la sanitarul închisorii. 

Toate momentele cotidiene erau prilejuri de chinuire a victimelor. Astfel, mesele erau 
servite fie prin turnarea mâncării fierbinţi pe gâtul acestora, fie prin obligarea lor să se aşeze în 
patru labe,cu mâinile la spate şi să se folosească doar de gură, şi, uneori, să guite ca porcii. Chiar 
şi somnul era reglementat: deţinuţii aveau voie să doarmă doar goi, întinşi pe spate şi cu mâinile 
întinse deasupra păturii şi, dacă aceştia se mişcau, chiar şi în somn, erau loviți instantaneu cu 
bâtele de către plantoane. În unele cazuri, anumiţi deţinuţi nu au fost lăsaţi să doarmă intenţionat 
timp de câteva zile, chiar 10-15 zile în cazurile extreme. Pe deasupra, mai exista şi chinuirea 
legată de mersul la toaletă, care nu se petrecea decât o dată pe zi, în grabă maximă. Cei care nu 
apucau să-şi facă nevoile erau nevoiţi să şi le facă mai târziu în celulă, prilej cu care agresorii fi 
batjocoreau, iar cei care aveau ghinionul să găsească plină singura tineta din celulă erau forţaţi 
să-şi facă nevoile în gamelele din care mâncau, fără a li se da dreptul de a le arunca sau spăla 
ulterior. În această situaţie, unii deţinuţi au ajuns să-şi înghită propriile fecale pentru a putea 
primi de mâncare!”. 

Partea fizică a acţiunii de la Piteşti, deşi esenţială pentru realizarea „reeducării”, nu o 


explică. Momentele cele mai importante, din acest punct de vedere, sunt cele ale torturii 


psihologice. 

Muresan, Alin, Pitesti. Cronica (...), p. 75. 

'% Interviu cu Neculai Popa in Budeancă, Cosmin (coord.), Experiente Carcerale in România Comunistă I, Editura 

Polirom, Iasi, 2008, pp. 167-168, apud Muresan, Alin, Pitesti. Cronica (...), pp. 74-75. 

Muresan, Alin, Pitesti. Cronica (...), p. 61. 

17 Ibidem, pp. 47-53. 

1% Terunca, Virgil, op. cit., pp. 36-38. 

1% ACNSAS, fond Penal, dosar nr. 1126, vol. 1, f. 239, apud Mureşan, Alin, Pitesti. Cronica (...), p. 60; ACNSAS, 
fond Penal, dosar nr. 1126, vol. 10, f. 157v., apud Mureşan, Alin, Pitesti. Cronica (...). 

17 Muresan, Alin, Piteşti. Cronica (...), pp. 49-50. 

Astfel, momentul auto-flagelării publice este esenţial pentru înţelegerea mutatiilor 
spirituale suferite de deţinuţii din Penitenciarul Piteşti şi din celelalte. Auto-flagelarea consta, 
după cum am explicat şi mai sus, în batjocorirea tuturor valorilor umane ale detinutului, 
începând cu propria persoană, continuând cu familia, credinţa, prietenii şi ajungând până la 
modelele etice şi morale. Invariabil, toate victimele ajung la batjocorirea părinţilor, la descrierea 
unor fictive acte incestuoase, la declararea părinţilor ca fiind adulteri, a profesorilor ca fiind 
şarlatani, a preoţilor ca fiind păcătoşi ş.a.m.d.. Cu timpul, declaraţiile devin din ce în ce mai 
bizare şi mai greu de închipuit. În acest sens, V. Ierunca aminteşte cazul lui Huică, student 
bucureştean de la Facultatea de Filozofie care, schingiuit fiind în pofida diverselor declaraţii 
născocite date în acest stadiu, a strigat iluminat: „Domnule Țurcanu, sunt un criminal, un bandit, 
n-am mărturisit lucrurile cele mai groaznice: am regulat capre, gâşte, curci, rate...” şi enumerand 
o sumedenie de alte animale'”’. 

După ce ofereau toate informaţiile cunoscute, victimelor li se cerea să devină la rândul lor 
agresori, fie înainte de terminarea ciclului de etape, prin lovirea unor prieteni, fie la finalul 
acestuia, prin transpunerea completă în pielea agresorului şi instrumentarea programului de 
„reeducare” a altor deţinuţi. Inutil să mai spunem că cei ce refuzau treceau încă o dată prin toate 
etapele de tortură, aplicată adesea şi mai dur, pentru a le înfrânge rezistenţa. 

Transformarea victimelor în agresori avea mai multe roluri: finalizarea decăderii morale a 
victimei, relativizarea vinovatiei pentru acţiunea violentă şi, nu în ultimul rând, păstrarea 
secretului acesteia. Din nefericire, încă persistă acuzaţii nejustificate la adresa celor constrânşi să 
devină agresori. 

Considerăm că lucrurile trebuie judecate nuantat, întrucât limitele de îndurare ale fiinţei 
umane sunt greu de stabilit, aceasta acţionând paradoxal în situaţii limită. În plus, nu încape 
comparaţie între cazul unui deţinut cum a fost Constantin Oprişan, care, devenit agresor după 
tortură, îşi avertizează atunci când poate viitoarele victime că va fi nevoit să le lovească şi care 
avea ochii în lacrimi când lovea'” sau cel al studentului al cărui nume nu îl cunoaştem, despre 
avertismentul căruia relatează D. Bacu („Să vă feriti de mine! Eu sunt student. Si asta trebuie să 
vă spună mult. Să vă feriti nu numai de mine, ci de toți studenţii. Mai ales de cei care vă sunt 
prieteni.’”’'”) şi cel al deţinuţilor din lotul sucevean, care au ales acest drum de bunăvoie. 

În încheierea acestei descrieri a metodologiei acţiunii violente trebuie specificat că nu 


toate persoanele care au trecut prin „reeducarea” de la Piteşti sau de la celelalte închisori unde a 


1! Terunca, Virgil, op. cit., p. 45. 

'? Timaru, Mihai, Amintiri de la Gherla, Editura de Vest, Timişoara, 1993, pp. 55-56, apud Muresan, Alin, Piteşti. 
Cronica (...), p. 52. 

1 Terunca, Virgil, op. cit., p. 50. 

fost implementată această metodă au trecut prin toate etapele de care am vorbit până acum şi că 


nu toate experienţele au fost identice. 


36 


Studiu de caz: Canalul Dunăre - Marea Neagră 


Ideea realizării unui Canal între Dunăre şi Marea Neagră nu era una nouă atunci când s- 
au început lucrările la acesta. Primele iniţiative referitoare la o asemenea construcție datează încă 
din secolul al XIX-lea, dar nu s-au materializat până ce, la sfârşitul anilor '40, I. V. Stalin, 
conducătorul Uniunii Sovietice a propus şi el acest proiect. Desigur, pentru sovietici Canalul nu 
avea ca scop, în paradigma comunizării Estului Europei, decât crearea unor dependențe ale 
țărilor dunărene de resursele prime sovietice. Practic, era vorba doar de primul pas dintr-un 
proiect mult mai elaborat, care avea ca finalitate crearea unei zone puternic industrializate în 
estul Europei, un „Ruhr răsăritean”. Modul în care a fost realizat acest proiect a fost, însă, cel 
tipic comunist: greu şi cu sacrificii materiale şi umane enorme’. 

Realizarea Canalului, unul dintre cele mai cunoscute proiecte ale regimului comunist din 
România, este unul dintre cele mai negre episoade ale „dictaturii proletariatului”. Aici au trăit, au 
muncit, au fost mutilati pe viaţă şi au murit extrem de multi deţinuţi din întreaga tara. Privind 
retrospectiv, nu putem decât să ne cutremurăm la vederea mărturiilor referitoare la regimul de 
exterminare la care au fost supuşi aici deţinuţii. Totuşi, adevărul despre coloniile de muncă nu a 
fost întotdeauna foarte transparent. 

Munca de la Canal, ca şi cea din celelalte penitenciare cu muncă silnică (Gherla, Aiud, 
Mislea, lagărele din Balta Brăilei, minele din nordul ţării ş.a.m.d.) părea, pentru detinutul din 
penitenciarele obişnuite, o binecuvântare. Era vorba, în ochii acestuia, despre un regim de semi- 
detenţie, sau, mai bine zis, de semi-libertate: portia aproape de patru ori mai mare de pâine, aerul 
liber, apa, diversitatea felurilor de mâncare (care erau două aici, în locul repetării la nesfârşit a 
arpacaşului din închisorile fără muncă forţată), corespondenţa, pachetele de acasă, putinul timp 
liber de la sfârşitul zilei de munca ş.a.m.d.!%5 

Desigur, această impresie era una complet eronată, condiţiile din aceste tabere de muncă 
fiind unele de exterminare. În special cele de la Canal erau de o duritate greu de imaginat: 
regimul de bătăi la care erau supuşi cei care nu îşi puteau îndeplini normele, muncile foarte grele 
la care erau supuşi deţinuţii. Numeroasele morţi care au avut loc aici stau toate mărturie pentru 


faptul că deţinuţii de la Canal şi, în general, din lagărele de muncă nu numai că nu au avut o 


! Troncota, Cristian, Tortionarii. Istoria instituţiei Securităţii regimului comunist din România (1948-1964), pp. 
155-156. 

15° Pop, Iulia, Dincoace de gratii... Momentul eliberării în memoria foştilor deţinuţi politici. Reprezentări ale 
eliberării în memorialistica românească de detenţie în Budeancă, Cosmin şi Olteanu, Florentin (coord.), Forme 
de represiune în regimurile comuniste, Bucuresti, ed. Polirom, 2008, pp. 208-209. 

poziţie privilegiată, ci că au fost chiar într-o poziţie mai proastă decât cea pe care ar fi avut-o în 
regimul penitenciar normal. Acest lucru devenise cunoscut şi în rândul populaţiei penitenciare, la 
nivel de zvon: „munca la roabă, la dig, la stuf, la mină e foarte grea, norma foarte mare şi, dacă 
n-o indeplinesti, nu primeşti drept la carte poştală, pachet, hrana se înjumătăţeşte etc.”'” 

Faptul că aceste colonii de muncă au fost nişte locuri de exterminare a deţinuţilor devine 
evident după ce, în ianuarie 1953, Ministerul de Interne a hotărât ca rațiile de mâncare din 
coloniile de muncă să fie împărţite în funcție de cât reuşeau deţinuţii să lucreze pe parcursul 
zilei. Astfel, cei care depăşeau norma (oricum nerealist fixată de la început) cu 30%, aveau o 
masă de 3200 de calorii, cei care îşi realizau norma fără a o depăşi primeau 3000 de calorii, iar 
cei care nu reuşeau s-o îndeplinească primeau doar 2400 de calorii. Foamea devine aşadar 
endemică în aceste lagăre. Există mărturii despre consumul de iarbă, câini, pisici, larve de 
carabusi, plante sau alte vietäti de către deţinuţi, în încercarea disperată de a subzista!”. 

Începerea lucrărilor la Canalul Dunăre — Marea Neagră a fost decisă în şedinţa Biroului 
Politic al CC al PMR din 25 mai 1949. În aceeaşi zi, pe baza acestei decizii, Consiliul de Miniştri 
a emis Hotărârea nr. 505. Construirea Canalului a fost supervizată de Direcţia Generală a 
Lucrărilor Canalului Dunăre — Marea Neagră, care se subordona direct Consiliului de Miniştri. 
Această comisie a avut trei directori: Gheorghe Hossu, din septembrie 1949 până în 1951, Mayer 
Grunberg în 1951-1952 şi Vasile Posteucă până în 1953!%. 

Lucrările au început în vara anului 1949, iar forța de munca de pe şantierele canalului 
provenea din trei zone: în primul rând, exista munca liberă plătită, care cuprindea oameni din 
diverse categorii sociale şi cu diverse profesii, recrutaţi din întreaga ţară. A doua categorie era 
cea a militarilor în termen, dintre care unii lucrau în construcţii, în timp ce ceilalți păzeau 
obiectivele şi deţinuţii, iar a treia era munca forțată a deţinuţilor politici, în principal, dar şi a 
unora cu condamnări administrative sau penale. Din această a treia categorie fac parte cei care au 
lucrat cele mai grele munci de la Canal. 

Decizia de a utiliza deţinuţii ca forță de muncă pentru proiectul Canalului a fost luată la 
24 martie 1950, într-o şedinţă a conducerii Ministerului de Interne, în prezenţa ministrului 
adjunct Marin Jianu, a generalului Alexandru Nicolschi şi a colonelului Gavril Birtas'”. Astfel, s- 
a hotărât care deţinuţi puteau fi trimişi aici. Practic, deţinuţii eligibili erau condamnatii pentru 
port ilegal de armă şi pentru trecere frauduloasă de frontieră cu pedepse de până la 12 ani, 


precum şi deţinuţii politici cu pedepse sub 10 ani'“. 


15 Ibidem, p. 209. 

17 CPADCR, Raport Final, p. 259. 

'% Ibidem, p. 254. 

1 Ibidem, p. 255. 

Muresan, Alin, Pitesti. Cronica (...), pp. 65-66. 

Arestările s-au făcut în virtutea unei ordonanţe de urgenţă emise la 3 ianuarie 1950, ale 
cărei prevederi justificau arestările tuturor celor care „primejduiesc sau încearcă să primejduiască 
regimul de democraţie populară şi constituirea socialismului sau care defăimează puterea de stat 
şi organele sale, dacă faptele lor nu constituie infracţiuni.”!*! Mai mult, Ordinul nr. 100, emis de 
MAI pe 3 aprilie 1950 stabilea exact categoriile de persoane care aveau să facă obiectul 
internării: „Cei ce lansau sau răspândeau zvonuri alarmiste, cetăţenii români care intretineau 
legături de prietenie cu membrii familiilor ambasadelor imperialiste, cei care aduceau injurii 
Partidului Comunist.”'* 

Procedura, desfăşurată după model NKVD-ist, era următoarea: conducerea Canalului 
cerea un număr de muncitori Ministerului de Interne, care însărcina Direcţia de Anchete cu 
obținerea lor. Aceasta, la rândul ei, delega Securitatea, care făcea liste cu „reacţionarii”, 
„paraziţii” şi „duşmanii poporului” care aveau să fie arestaţi. Ulterior, o comisie de şapte generali 
şi colonei de Securitate semna aceste liste şi îi condamna, prin aceasta, pe cei înscrişi pe ele, la 
pedepse între 12 şi 60 de luni, chiar în absenţa unui proces sau măcar a unui simulacru de 
proces'®’, 

Noii deţinuţi ajungeau la puncte de lucru sau de comandă de pe traseul Canalului. Dintre 
acestea, presărate de-a lungul traseului prevăzut în proiect (care mergea din Cernavodă înspre 
Poarta Albă, apoi cotea înspre nord, către Năvodari şi ajungea la mare prin Capul Midia de 
astăzi) pe o lungime de aproximativ 70 km, notabile sunt Poarta Albă, a patra închisoare ca 
tranzit din toate locurile de detenţie din România comunistă, Constanţa, Midia, Capu Midia, 


Peninsula, Castelu, „9 Culme”, Cernavodă şi Bacul!'** 


. Pe lângă acestea, în aval, pe Dunăre, erau 
şi Periprava şi Salcia!®. Împreună, acestea toate erau lagărele de muncă cele mai dure din 
întregul univers concentrationar comunist, având rata de mortalitate cea mai ridicată şi care au 
conţinut în fiecare moment în care au funcţionat între 40.000 şi 60.000 de deţinuţi 's. 

Lagărele de muncă erau conduse de un comandant care avea un adjunct, în timp ce 
ofiţerul operativ, însărcinat cu activitatea informativă din colonie, conducea un birou special, 
format din câţiva ofiţeri şi o reţea de informatori, prin intermediul căreia se ştia tot ce se întâmplă 
în colonie. Paza era asigurată de militari în termen'*. 


Coloniile erau dreptunghiulare şi în pantă, cu un tarc dublu de sârmă ghimpată, înalt de 3- 


18 


CPADCR, Raport Final, pp. 202-203. 

15 ASRI, fond Documentar, dosar nr. 7778, vol. XXXVI, f. 40, apud Roman, Cristina, op. cit., p.24. 
1% CPADCR, Raport Final, pp. 202-203. 

1% Ibidem, p. 256. 

'% Ibidem, p. 211. 

1% Ibidem, p. 203. 

15 Ibidem, p. 258. 


on 


39 


4 metri, cu miradoare aşezate între cele două rânduri de sârmă ghimpată. In acestea erau soldaţi 


înarmaţi cu puşti mitralieră, care aveau ordin să tragă după trei somatii rapide '* 


. Lângă poartă se 
afla clădirea administraţiei lagărului, unde se afla biroul comandantului. Peste drum de lagăr 
erau aşezate locuinţele securiştilor şi barăcile soldaţilor care păzeau colonia de muncă. Pe laturile 
lungi ale perimetrului coloniei erau înşirate rânduri de barăci, iar spaţiul din mijlocul lagărului 
(aşa-zisul „platou”) era lăsat liber şi folosit pentru adunarea deţinuţilor oricând aceasta era 
necesară, de la formalitatile oficiale la formarea brigăzilor dimineaţa, înainte de pornirea la 
munca. !°? 190 

Programul zilnic al detinutilor din coloniile descrise mai sus prevedea trezirea la ora 3:30 
dimineaţa, spălarea, alinierea pe platou, numărătoarea, care putea dura şi câte o ora din cauza des 
întâlnitei situaţii în care brigadierul şi ofițerul de serviciu erau complet needucati, încolonarea 
pentru masă, unde se servea aşa-zisa „cafea”, care era o fiertură de orz prăjit uşor îndulcită, o 
bucată de pâine şi un cubulet de marmeladă, după care se pleca la muncă. Scutiti de lucru nu erau 
decât cei accidentati sau cei care aveau febră de peste 39° C, iar cei care nu-şi puteau îndeplini 


norma mai multe zile la rând erau închişi în carceră!”! 


„care era o ladă de lemn cu o lăţime de 60 
cm şi o înălţime de până la 2,10 metri'?. 

Cât despre modul în care se muncea în aceste locuri, trebuie notat că mare parte din Canal 
a fost săpată manual, utilajele mecanice, de fabricaţie sovietică, existând mai degrabă ca decor 
decât ca ustensile de lucru. Acest lucru se întâmpla din cauză că multe dintre ele erau 
nefunctionale în momentul în care soseau din U.R.S.S.'%. Chiar dacă prin folosirea de piese de 
la mai multe utilaje neoperationale unele dintre ele puteau fi puse în funcțiune, acestea nu erau, 
în general, folosite. Totuşi, având în vedere proveniența lor, aceste utilaje nu puteau fi 
abandonate, fiind ocrotite de intemperii prin construirea unor şoproane mari de lemn'*. 

Trebuie să mai spunem şi că, pe lângă faptul că deţinuţii munceau aproape în 


195 196 


exclusivitate manual şi erau bătuţi dacă nu îşi atingeau cotele zilnice „ aceia care cunoşteau 


vreun meşteşug erau obligaţi să îl utilizeze în folosul membrilor administraţiei coloniilor de 

munca: de exemplu, cei de la tâmplărie făceau mobilier pentru aceştia “. Mai mult, pachetele de 


1% Ibidem. 

1% Dumitrescu, Vladimir, Închisorile mele. Memorii, Bucuresti, editura Albatros, 1994, pp. 18-19, apud CPADCR, 
Raport Final, p. 256. 

Oprescu, Adrian, Vărul Alexandru şi alte poveşti adevărate, p. 213. 

CPADCR, Raport Final, p. 258. 

Desigur, prin scândurile prost îmbinate din care era făcută aceasta treceau fără probleme vântul şi ploaia, iar 
deţinuţii intraţi aici erau lăsaţi doar în cămaşă şi indispensabili. (Oprescu, Adrian, op. cit., p. 220). 

Troncotă, Cristian, op. cit., p. 157. 

Oprescu, Adrian, op. cit., pp. 266-268. 

'% Ibidem, pp. 214-215. 

1% ACNSAS, fond D, dosar 19, vol. 6, f. 30-31, apud CPADCR, Raport Final, p. 259. 

1% Oprescu, Adrian, op. cit., pp. 243-244. 

alimente primite de acasă de către deţinuţi erau verificate, multe dintre produsele primite fiind 
confiscate de către administraţia penitenciarului sub pretextul că erau „produse de lux” şi că 
aveau să fie folosite pentru recompensarea celor mai buni muncitori'*. Nu trebuie să mai spunem 
că nici unul dintre deţinuţi, indiferent cât de bine muncea, nu avea să primească, de fapt, astfel de 
„articole de lux”. 

Munca din colonii nu se oprea niciodată cu adevărat, deţinuţii fiind scoşi la muncă atât 
ziua cat şi noaptea, fără zile libere şi indiferent de vremea de afară. Detinutii trebuia să lucreze 
câte nouă ore, dar atunci când existau lucrări urgente se lucra şi câte 10-11 ore?” %! 

În plus, dacă nu mai puteau continua, deţinuţii erau bătuţi bestial, riscând să fie ucişi pe 
loc: un fost deţinut de la Cernavodă descria cum, după ce trei deţinuţi epileptici au căzut din 
cauza bolii lor în mijlocul drumului, brigadierul nu numai că nu a aprobat ca aceştia să fie 
ridicaţi din zăpadă şi duşi de acolo, dar chiar a ordonat următorului detaşament care trebuia să 
treacă pe drumul respectiv să-i calce în picioare pe aceştia, dar nici unul dintre deţinuţi nu a 
făcut-o, toţi ocolindu-i, în pofida ordinului primit. Mai mult, brigadierul a ordonat ulterior ca cei 
trei bolnavi să fie calcati de o căruţă care se afla pe acolo, lucru care s-ar fi şi întâmplat daca nu 
ar fi fost traşi de sub roţile cärutei în ultimul moment de către alti detinuti””. 

Referitor la modul în care erau trataţi cei închişi în coloniile de muncă, vom menţiona 
conţinutul raportului întocmit la solicitarea Consiliului Securităţii Statului la data de 17 martie 
1968. Aici se relatează cum mulţi deţinuţi au fost bătuţi fără justificare cu răngi de fier, cazmale, 
lopeti, curele de la ventilatoarele tractoarelor, unii fiind schiloditi pe viaţă sau chiar murind în 
urma traumatismelor. În afară de bătaie, în acest raport mai sunt menţionate şi refuzarea sau chiar 
interzicerea tratării deţinuţilor bolnavi, în pofida indicatiilor medicale şi obligarea acestora să 
muncească, ceea ce a dus la alte decese, precum şi pedepsirea unor deţinuţi prin forțarea lor să 
stea cu picioarele în apă îngheţată, prin legarea altora de mâini şi ţinerea lor în timpul iernii în 
zăpadă şi în carcere dezbräcati, prin ţinerea lor în soare pentru a fi ciupiti de țânțari, prin 
electrocutarea unora dintre deţinuţi, prin alergarea altora cu cai şi călcarea lor cu copitele, prin 
dezbrăcarea şi tăvălirea victimelor prin mărăcini, precum şi prin executarea lor directă prin 


împuşcare şi profanarea cadavrelor lor.” 


Toate acestea au dus la o mortalitate foarte ridicată în rândul populaţiei deţinute în 


'% Ibidem, pp. 236-238. 

' Ibidem, p. 244. 

Grigore, Monica şi Ionel, Oana, Colonia de muncă forțată Capul Midia: punct terminus al Canalului suferinţei 
în vol. Arhivele Securității, Bucureşti, ed. Nemira, Consiliul Naţional pentru Studierea Arhivelor Securităţii, 
2004, p. 104, apud CPADCR, Raport Final, p. 256. 

1 CPADCR, Raport Final, pp. 258-259. 

2 ACNSAS, fond D, dosar 19, vol. 6, f. 21, apud CPADCR, Raport Final, p. 256-257. 

3 ACNSAS, fond D, dosar 19, vol. 6, f. 30-31, apud CPADCR, Raport Final, p.259. 

coloniile de munca ale Canalului Dunăre — Marea Neagră. Datele oficiale înregistrate de MAI 
din 1968 înregistrează un număr de 656 de decese, dar, aşa cum declara col. Ilie Bădică, şef al 
Unitätilor de Munca™ multă vreme, din dispoziţia conducerii MAI, decesele nu erau anunţate la 
Sfatul Popular. Din această cauză, nu putem şti exact numărul celor care au decedat în timpul 
lucrărilor, dar CPADCR estimează că au fost câteva mii de morţi”%. 

În septembrie 1952 au avut loc două procese ale Tribunalului Militar Teritorial Bucureşti, 
care s-au soldat cu un total de 25 de condamnări ale unor muncitori de la Canal, cuprinse între 8 
— 25 de ani de muncă silnică, un număr considerabil de condamnări de muncă silnică pe viaţă şi 
chiar pedeapsa cu moartea în câteva cazuri. Aceste condamnări au fost găsite, în 1967-1968, de 
către o comisie de partid constituită pentru a analiza activitatea Ministerului de Interne şi a 
Securităţii în timpul lui Gheorghiu-Dej, ca fiind „netemeinice şi nelegale”, în virtutea faptului că 
recunoasterile inculpatilor erau „rezultatul constrângerilor fizice şi morale”.2% 

Urmarea directă a acestor procese a fost una dublă: pe de-o parte, cei mai buni muncitori 
au plecat pe alte şantiere, de teama deschiderii unor anchete cu rezultate asemănătoare, în timp 
ce proiectantii şi inginerii au ridicat coeficienţii de siguranţă foarte mult pentru a preveni un 
eventual eşec care ar fi putut fi interpretat drept sabotaj, iar, pe de alta, DGCDMN a trecut în 
subordinea Ministerului de Interne, prin GCM nr. 801 din 8 septembrie 1952, sub pretextul 
„întăririi disciplinei şi ordinei în cadrul lucrărilor de construcţie”. Prima dintre acestea a avut 
ca urmare, alături de utilajele suprasolicitate, de erorile de proiectare, de amestecul constant al 
activiştilor de partid şi de utilizarea masivă a mâinii de lucru necalificate, continuarea lucrărilor 
într-un ritm greoi”. 

După moartea lui Stalin, cu prilejul unei vizite la Moscova a conducerii PCR, în frunte cu 
Gheorghiu-Dej, liderul sovietic Nikita Hruşciov a criticat investiţiile enorme în Canalul Dunăre — 
Marea Neagră, care erau de acelaşi calibru cu totalul investiţiilor în agricultură. Hruşciov chiar a 
calificat Canalul ca fiind „o investiţie ruşinoasă”?%. 

Consecința acestei critici sovietice a proiectului masiv întreprins în Dobrogea a fost 


constituirea Comisiei guvernamentale pentru lichidarea lucrărilor de la Canal, care, la 18 iulie 


1953, a hotărât încetarea oricăror activităţi constructive de pe şantiere. Această decizie a fost 


4 Apud CPADCR, Raport Final, p. 260. 

°° CPADCR, Raport Final, p. 260. 

20 Maritiu, Stefan, Procesele publice de la Canalul Dunăre — Marea Neagră, în Romulus Rusan (ed.), Anii 1949- 

1953. Mecanisemele Terorii, Bucureşti, Fundaţia Academia Civică, 1999, p. 308-309, apud CPADCR, Raport 

Final, p. 261. 

Cojoc, Marian, Istoria Dobrogei în secolul XX. Canalul Dunăre — Marea Neagră (1949-1953), Bucureşti, editura 

Mica Valahie, 2001, p. 34, apud, CPADCR, Raport Final, p. 261. 

8 CPADCR, Raport Final, p. 261. 

2 Chiritoiu, Mircea, ,,Lichidati Canalul, liniştit, fără tipete”, în Magazin istoric, nr. 7, iulie 1999, p. 28, apud 
CPADCR, Raport Final, p. 262. 

dublată de HCM nr. 20.404 din 17 iulie 19532, care decidea sistarea oficială a lucrărilor de 
construcție de la Canal. Sarcina încheierii operaţiunilor a revenit Comisiei de Lichidare a 
Lucrărilor Canalului Dunăre — Marea Neagră, iar eşecul proiectului a fost motivat prin greşeli de 
natură tehnică şi prin sabotarea lucrărilor din partea „duşmanilor poporului””"!. Costul acestei 
întreprinderi a fost unul de 5,5 miliarde de lei şi de mii de vieţi omeneşti. Ulterior, lucrările de 


construcţie a Canalului au fost reluate, din ordinul lui Nicolae Ceauşescu în 19737”. 


710 CPADCR, Raport Final, p. 262. 
21° Troncota, Cristian, op. cit., p. 158. 
212 CPADCR, Raport Final, p. 262. 

CAPITOLUL 3: Bulgaria şi România — Analiză comparativă 


Acest ultim capitol al lucrării de faţă este o analiză comparativă între sistemele de 
detenție din România şi Bulgaria. Desigur, o astfel de analiză trebuie motivată: se impune, în 
mod natural, întrebarea „De ce o analiză comparativă a detentiilor şi a represiunii?” întovărăşită 


de „De ce tocmai Bulgaria?” 


La prima întrebare este relativ uşor de răspuns. Aşa cum am mai afirmat în lucrarea de 
fata, a cunoaşte sistemul de detenţie al unei tari şi mecanismele represive întrebuințate de aceasta 
înseamnă a cunoaşte aspectele cele mai profunde ale societăţii acelei tari, întrucât sistemul de 
detenţie este un microcosm în care tendinţele societale prezente în macrocosmul statului sunt 


duse la extrem şi mai uşor observabile. 


A doua problemă ridicată de alegerea tematicii acestui studiu este, însă, una la care 
răspunsul nu apare la fel de uşor. „De ce Bulgaria?” Fiindcă celelalte state din blocul sovietic din 
Europa de Est nu au avut destine comparabile cu cel al României. În anul 1956, după moartea 
liderului stalinist polonez Borislav Bierut, în Polonia a avut loc revoluţia care l-a adus la putere 
pe Vladislav Gomulka sub a cărui conducere a avut loc liberalizarea regimului comunist polonez, 
care a făcut posibilă, mai târziu, apariţia Sindicatului Solidaritatea. Mai mult, societatea civilă 
din Polonia a beneficiat şi sprijinul masiv al Bisericii Catolice, în fruntea căreia avea să fie ales 


în 1978 un papă polonez, loan Paul al II-lea. 


Nu putem compara destinul României nici cu cel al Ungariei, deoarece după Revoluţia 
Maghiară din anul 1956 cele două state iau direcţii diferite. Cu Iugoslavia lui Tito — cu atât mai 
puţin, întrucât deşi ea are aceleaşi origini staliniste ca şi România lui Gh. Gheorghiu-Dej, ea s-a 
distanțat rapid de acestea”. 

Bulgaria, în schimb, este similară cu România în momentul instalării comunismului: 


ambele state erau preponderent rurale şi creştin-ortodoxe, cu biserici autocefale, deci închise în 


graniţele teritoriului naţional (spre deosebire de Ungaria şi Polonia, de exemplu). 


Statul bulgar a cunoscut una dintre cele mai puternice represiuni din blocul comunist 


european, care a continuat mult după moartea lui Stalin, până în anii '80. Mai mult, între 1944 şi 


215 Dovadă fiind deportările masive de populaţie de la graniţa româno-iugoslavă, al căror scop era de a reduce 
numărul de români care reuşesc să treacă graniţa pentru a ajunge într-o Iugoslavie mult mai liberă decât 
România. Pentru mai multe informaţii despre acest subiect, vezi primul capitol al lucrării de faţă. 


44 


1989, în Bulgaria au existat aproape o sută de lagăre de concentrare*"*. Sistemul represiv de aici a 
funcționat cu o eficienţă deosebită, lucru care se reflectă în numărul foarte mic de dizidenti pe 


care această tara l-a produs. 


Când spunem „dizident” ne referim la un individ care şi-a asumat o poziţie critică publică 
fata de regimul totalitar în care trăieşte. In această acceptiune, dizidenta şi exilul sunt lucruri 
diferite, întrucât cele două presupun riscuri diferite. Dacă utilizăm acest concept al dizidentei, 
putem observa că există o diferenţă clară între state ca Polonia, care a avut milioane de dizidenti, 
şi ca Ungaria, care a avut sute de mii, pe de-o parte, şi state ca România, unde numărul 
dizidentilor este de ordinul zecilor — sutelor, sau Bulgaria şi Albania, unde acesta este şi mai mic. 


Practic, cu cât regimul totalitar este unul mai brutal, mai dur, cu atât numărul dizidentilor scade. 


A realiza exact care a fost dimensiunea sistemului represiv din Bulgaria comunistă este 
destul de dificil pentru un observator exterior. Totuşi, acest observator neimplicat îşi poate face o 
idee aproximativă despre duritatea represiunii interne bulgare privind ceva care îi este mai 
accesibil, şi anume, modul în care statul bulgar a reuşit să reducă la tăcere voci critice chiar din 
exil. Avem, ca exemplu marcant în acest sens, pe scriitorul bulgar Georgi Markov care, pe data 
de 7 septembrie 1978, a fost intepat într-o staţie de autobuz londoneză, cu vârful unei umbrele. 
Această intepatura a fost modul în care Markov a fost otrăvit cu ricină, o otravă greu de detectat 
care l-a şi ucis patru zile mai târziu, pe data de 11 septembrie 1978215. Metoda asasinatului de 
peste graniţe făcea parte şi din arsenalul regimului comunist de la Bucureşti. Există surse care 
susţin că mortile de cancer ale lui Noël Bernard?!*, Vlad Georgescu şi Emil Georgescu au fost, de 


217 


fapt, asasinate politice comandate de la Bucureşti“ '. Amintim aici şi tentativa de asasinat căreia 


i-a supravieţuit Monica Lovinescu?!5 


În perioada 1944-1962, prin lagărele de concentrare bulgare au trecut aproximativ 


285.000 de oameni, dintre care 40000 au murit sau au fost declaraţi dispăruţi”. 


24 Cf. Todorov, Tzveran, Voices from the Gulag, în Hollander, Paul (editor), From the Gulag to the Killing Fields. 
Personal Accounts of Political Violence and Repression in Communist States, ISI Books, 2006, p. 183. 
215 Markov, Georgi, The Truth That Killed, in Hollander, Paul (editor), From the Gulag to the Killing Fields. 
Personal Accounts of Political Violence and Repression in Communist States, ISI Books, 2006, pp. 170-174. 
Cf. Pacepa, Ion Mihai, The Kremlin's Killing Ways, disponibil online la 
http://www.nationalreview.com/articles/2 19342/kremlins-killing-ways-ion-mihai-pacepa . 
Vezi Simonca, Ovidiu, „Ascultarea Europei Libere depășea cu mult nevoia de informare”. Dialog cu Nestor 
Ratesh în Observator Cultural, disponibil online la http://www.observatorcultural.ro/Ascultarea-Europei-Libere- 
depasea-cu-mult-nevoia-de-informare.-Dialog-cu-Nestor-RATESH*articleID_18809-articles_details.html . 
Vezi Hermeziu, Cristina, S-a stins vocea care l-a sfidat pe Nicolae Ceauşescu, în Evenimentul Zilei, 22 aprilie 
2008, disponibil online la http://www.evz.ro/detalii/stiri/s-a-stins-vocea-care-l-a-sfidat-pe-nicolae-ceausescu- 
800836.html . 
Stoycheva, Violeta, ,, Silent Witnesses” - Women Forced Labour Camp in the Village of Skravena, Sofia District 
in the Memories of the Local People in Budeancă, Cosmin şi Olteanu, Florentin (coord.), op. cit., p. 459. 

Din documentele care au ajuns până la noi”%, în anul 1951 au fost arestaţi în Bulgaria pe 
criterii politice aproape 6700 de oameni. Anul următor, cifra a scăzut la cca. 2800, iar în 1953, 


ajunge până la cca.1240 de arestaţi”. 


O primă observaţie asupra sistemului de represiune şi detenție din Bulgaria care se 
impune în acest punct este aceea că arestările se făceau la fel de abuziv şi pe criterii la fel de 
obscure ca şi în România. Astfel, mai multe mărturii arată că arestările se făceau din senin, pe 


motive cunoscute numai celor care le ordonaseră. 


La fel ca în România, primii deţinuţi politici au fost arestaţi din cauza apartenenţei lor la 
alte grupări politice decât cea comunistă. Arestările s-au făcut în virtutea unei decizii a 
Politbiroului al C.C. Al P.M.B. luată pe 21 iulie 1948** conform căreia trebuia să fie arestate 
personalităţile cele mai active ale fostelor partide de opoziţie, iar o parte dintre ele să fie trimise 


în lagăre de munca”. 


Practic, ţintele represiunii comuniştilor bulgari au fost, la fel ca şi în România, oamenii 
politici burghezi de dinainte de 9 septembrie 1944%, membrii partidelor aflate în opoziţie după 
aceasta dată, ofițerii taristi, reprezentanţi ai clerului, „ilegaliştii”, indivizii care participaseră la 
persecutarea comuniştilor şi a membrilor Uniunii Agrare Bulgare între 1923 şi 1944, membrii 


Partidului Comunist, ş.a.m.d.7% 


Instaurararea comunismului in Bulgaria a început în 1944 cu eradicarea oricărei opoziții 
anti-comuniste. Astfel, au fost instaurate aici „tribunale ale poporului” care îi judecau pe cei 
acuzaţi de crime de război. Acestea nu i-au condamnat numai pe cei care colaboraseră cu naziştii, 
ci şi multe personalităţi bulgare nevinovate. Numărul de execuţii care au avut loc în urma 
activităţii acestor tribunale este undeva între 7000 şi 11000%€. 

Suprimarea clasei politice necomuniste din Bulgaria a cunoscut un moment important în 

anul 1946, când toți oponenții comunismului din aparatul guvernamental au fost eliminaţi”. 


Represiunea a continuat chiar şi după acest moment. Astfel, există arestări masive şi între 1947 şi 


20 Întrucât în Bulgaria nu s-a făcut un studiu suficient de vast asupra comunismului, analog cu Raportul Final al 


CPADCR, munca de compilare de date este mult mai anevoioasă, mai ales având în vedere că foarte puţine studii 
au fost publicate în România. Din această cauză, ne vom limita, în general, la citarea de cazuri particulare, 
folosind, acolo unde putem, cifre cât mai exacte. 

cf. estimărilor din Grigorova, Lora Doncheva, Political Repressions in Bulgaria in the End of the 40s -the 
Beginning of the 50s of the 20" Century, în Budeancă, Cosmin şi Olteanu, Florentin (coord.), op. cit., p. 420. 
Grigorova, Lora Doncheva, op. cit., p. 417. 

cf. Grigorova, Lora Doncheva, op. cit., p. 417. 

Data la care s-a instalat administraţia comunistă în Bulgaria. (cf. Grigorova, Lora Doncheva, op. cit., p. 416) 
Cf. Grigorova, Lora Doncheva, op. cit., p. 417. 

Semov, M., “Bulgarinut i Vlastta ” in Narodopsihologija, IT, Varna, 1995, ed. Slavena, p. 152, apud Todorova, 
Margarita, The effect of communism on the work of the protestant churches in Bulgaria, p. 1. 

Todorova, Margarita, op. cit., p. 1. 

În exterminarea elitelor politice ante-comuniste, comuniştii bulgarii au adoptat măsuri 
mai radicale decât cei români. Astfel, dacă în România elitele au fost închise şi exterminate de 
condiţiile de viaţă foarte dure din închisori, în Bulgaria există cazuri în care oamenii politici au 
fost pur şi simplu executaţi. În acest sens poate fi citat cazul liderului Uniunii Populare Agrare 
Bulgare „Nikola Petkov”, al cărei lider, N. Petkov, a fost executat în toamna anului 1947, dupa 
ilegalizarea mişcării respective. Alţii, cum sunt Dimitar Gichev sau liderul Partidului Social 


Democrat Muncitoresc Bulgar, Kosta Lulchev, au fost închişi, la fel ca în România”. 


Distrugerea elitelor politice s-a făcut sistematic şi în profunzime. Astfel, anumite 
documente indică un număr de 1783 de indivizi arestaţi în anul 1951 pentru participarea la 


grupări nikolapetkoviste, urmaţi de alti 780 în anul următor”. 


La fel ca în România, unde primii epurati, alături de elitele politice, au fost militarii de 
rang superior, în Bulgaria, între anii 1944 şi 1946, au avut loc expulzări masive din rândul 
ofițerilor: cu totul, au fost dati afară din post 29237! de militari, dintre care 292 au fost 


încarceraţi între 1944 şi 19457”. Această acţiune a continuat până în 1949 şi chiar mai târziu. 


Există acţiuni de acest tip îndreptate împotriva unor ofiţeri sau cadre militare şi în 1953. 

Dacă până în momentul 1946 acuzaţiile fuseseră de fascism, restaurationism şi activități 

antidemocratice, între 1947-1948 au avut loc procese împotriva unor formaţiuni militare, cum 

erau „Isar Krum”, „Alianţa Militară” şi „Ofiţerul Neutru”, ai căror membri erau consideraţi 
ere i se . 3 : : Le 

taristi”. Majoritatea acestora a fost trimisă în lagăre de muncă. Au existat şi condamnări la 


moarte??. 


Odată încheiat procesul de eliminare (prin încarcerare sau prin execuţie) a elitelor 
necomuniste, în Bulgaria s-a petrecut acelaşi lucru ca şi în România: luptele pentru putere din 
cadrul Partidului Comunist Bulgar au întors atenția sistemului represiv asupra acestuia. Astfel, a 


fost adoptată teza conform căreia elemente ostile comunismului s-ar fi infiltrat în PCB. 


Conflictul din interiorul Partidului Comunist Bulgar a fost acelaşi cu cel din cadrul 
analogului său român: între facțiunea moscovită şi cea autohtonă. Cele două şi-au disputat 


conducerea PCB şi a Bulgariei, lucru care a rezultat în eliminarea a 20% dintre membrii PCB 


#8 Grigorova, Lora Doncheva, op. cit., p 420. 


* Ibidem, p. 419. 

30 Ibidem, p. 420. 

3! cf. Ibidem. 

*% L. Ognyankov, ,,Partiya dierjava i armya v Bilegarya”, în Ironiyata na istorika. V pamet na istorika i priyatelya 
prof. M. Lalkov, sofia, 2004, pp. 194-195 apud Grigorova, Lora Doncheva, op. cit., p. 420. 

Grigorova, Lora Doncheva, op. cit., pp. 420-421. 


233 


47 


până în 19507. Această situaţie este similară cu cea care a dus la eliminarea facțiunii Pauker- 
Luca de la conducerea PCR în România anului 195225, cu două diferente semnificative: se 
desfăşura cu câțiva ani înainte şi, in final, a câştigat facțiunea moscovită a PCB şi nu cea 


autohtonă, cum s-a întâmplat în cazul României”. 


În decembrie 1949 a avut loc primul proces împotriva unui membru al conducerii PCB, şi 
anume Traycho Kostov?*, care fusese vicepreşedinte al Consiliului de Miniştri, precum si 
membru al Politbiroului CC Al PCB. El a fost condamnat la moarte, iar, în cadrul aceluiaşi lot, 
au existat trei sentinţe la închisoare pe viaţă şi mai multe sentinţe la închisoare între 10 şi 15 


ani #, 


Putem cita mai multe nume ale unor persone din cadrul aparatului comunist care au fost 
închise în procese ulterioare: subsecretarul de stat de interne, G. Ganev, angajaţii Securității 
bulgare St. Bogdanov şi N. Zadgorski, P. Vranchev, Slavcho Transki, Dencho Znepolski, Blagoy 


9 


Penev”* etc. Majoritatea acestora a fost condamnată în urma ordinului de a prinde şi de a 


condamna „grupul conspirativ” al lui Kostov. 


Începând cu 1951, represiunea s-a extins şi în cercurile de ingineri şi tehnicieni. Astfel, în 
1952, au fost condamnaţi 12 ingineri de căi ferate şi a început un proces împotriva a 14 ingineri 


9240 


mineri acuzaţi că ar fi înfiinţat o organizaţie de spionaj în 1949. Cei 14 au fost condamnaţi in 


1953, cu o sentinţă la moarte şi treisprezece sentinţe la închisoare care aveau durate diferite”. 


O altă categorie vizată de represiunea comunistă din Bulgaria a fost, la fel ca în România, 
clerul. Caracterul profund anti-religios al regimului comunist s-a manifestat aici începând cu 
1949, dar a continuat şi mai târziu, existând procese şi în 1952. Astfel, în 1949, a avut loc un 
proces împotriva a 15 preoţi evanghelisti, iar în 1952 au existat două procese îndreptate 
împotriva clerului catolic. Unul dintre acestea a avut 40 de acuzaţi, dintre care 28 erau membri ai 
clerului (27 de preoţi şi o călugăriţă) şi s-a încheiat cu 4 sentinţe la moarte, iar celălalt avea pe 


banca acuzaților 10 oameni, dintre care 7 erau preoţi catolici”? 2%, 

Dellin, L. A. D. (editor), Bulgaria, Londra, 1957, ed. Thames and Hudson, p. 121, apud Todorova, Margarita, op. 
cit., p. 2. 

°° CPADCR, Raport Final, p. 36. 

Todorova, Margarita, op. cit., p. 2. 

Grigorova, Lora Doncheva, op. cit., p. 422. 

38 Ibidem. 

* Ibidem. 

0 Ibidem, p. 423. 

G. Nikova, ,, Golemiyat zavogor v Bilgariya (1949-1953 g.), in Lifa na vremeto, vol. 2, Sofia, 1997, p. 88, apud 
Grigorova, Lora Doncheva, op. cit., p. 423. 

L. Ogonyanov, ,,'Studenata voyna' i 'şpionomaniiyata' v Bielgarya (1949-1953)”, în Moderna Bilgaria, Sofia, 
1999, pp. 304-305, apud, Grigorova, Lora Doncheva, op. cit., p. 423. 

Todorova, Margarita, op. cit., p. 2. 

După cum putem vedea din cele expuse mai sus referitor la reprimarea religiei, ţintele 
principale au fost bisericile protestante şi cea catolică, ortodocşii având, cel puţin aparent, mai 
putin de suferit”. În România situaţia este similară: desi ortodocşii erau cei majoritari, cel mai 
mult de suferit au avut-o catolicii şi protestanții. Putem cita în acest sens suprimarea Bisericii 
Greco-Catolice Române şi unirea ei forțată cu Biserica Ortodoxă Română din anul 1948%?. Acest 
lucru se poate explica prin faptul că bisericile ortodoxe erau autocefale, neavând legături cu 
exteriorul ţării, în timp ce şi Biserica Catolică şi cultele protestante şi neoprotestante aveau 


legături cu entităţi exterioare statelor în care funcționau. 


În paralel cu acţiunile represive desfăşurate împotriva a diverse categorii sociale, în 
Bulgaria s-a desfăşurat un proces esenţial instalării comunismului: colectivizarea. Aceasta a 
antrenat o serie de procese politice împotriva kulacilor”“, care erau adesea acuzaţi de sabotaj si 
ostilitate. Sentintele variau de la 3 la 10 ani în închisoare, la care se adăuga şi confiscarea parțială 

sau totală a proprietăţilor acestora“. Desigur, acest proces are un echivalent in România, care s-a 


realizat la fel de abuziv ca şi cel din Bulgaria. 


Încă de la sfârşitul lui 1944" s-a decis crearea lagărelor de muncă din Bulgaria. La 
începutul lui 1945 s-au dat decrete pentru crearea de lagăre de muncă pentru criminali şi indivizi 
periculoşi din punct de vedere politic. În anul 1948, aceste lagăre au intrat sub controlul 
Ministerului de Interne, alături de închisori şi de şcolile de corecție. Conform unui raport al 
Ministerului de Interne, până în septembrie 1949, lagărele de muncă din Bulgaria conţineau 4500 


de internaţi””. 


Dacă între 1945 şi 1950, în Bulgaria au funcționat mai multe lagăre de muncă mari, cum 
erau „Rositsa” dam lake, Nozharevo ş.a.m.d., după 1950, a mai rămas în funcţiune un singur 


lagăr de muncă, şi anume cel de la Belene”. 


In primul capitol al lucrării de faţă am amintit despre aşa-numitele „internări 
administrative făcute de Ministerul Afacerilor Interne al României fără decizie judecătorească. 
Din cele ce urmează rezultă că acest aspect al represiunii şi detenţiei din România se regăseşte 


aproape identic în Bulgaria. 


În luna august a anului 1951, Politbiroul C.C. al PCB a aprobat procedura de internare 


* Ibidem, p. 3. 

5 CPADCR, Raport Final, p. 16. 

#6 Echivalentul bulgar al termenului „chiabur”. 
Grigorova, Lora Doncheva, op. cit., p. 425. 
Stoycheva, Violeta, op. cit., p. 455. 
Grigorova, Lora Doncheva, op. cit., p. 424. 
#0 Ibidem. 

administrativă. Astfel, membrii unei comisii formate din ministrul de Interne, cadre superioare 
ale Securităţii Bulgare, prim-procurorul republicii, preşedintele Curţii Supreme şi un membru al 
C.C. al PCB, luând în considerare cazurile unor indivizi cercetaţi, îi puteau supune pe aceştia la o 


internare administrativă”! 


. Aceşti indivizi se defineau ca fiind „aceia care nu pot fi judecaţi în 
modul obişnuit sau a căror judecare în modul obişnuit nu este dezirabilă din motive politice sau 


de stat”, iar perioada maximă de internare era de 7 ani°*. 


În plus, până în 1951, au fost arestaţi şi cercetaţi generalii Krum Lecarski, Todor Toshev 
şi Stoyan Trendafilov, fiind acuzaţi de a fi activat în „organizația conspirativă a lui Traycho 
Kostov” despre care am vorbit şi mai sus. Ei au fost închişi fără proces în lagărul de muncă de la 


Belene? 


. Putem deduce din aceste exemple de acţiuni analoge ,,internarilor administrative” din 
România că ele au fost o practică folosită în mod curent pe întreaga durată a regimului comunist 
bulgar. La sfârşitul anului 1952 erau consemnați în total 2114 deţinuţi politici şi 204 de drept 


comun internaţi în lagărele bulgare”*. 


Bozhidar Petrov povesteşte că în anii '80, fratele său, care avea 18 ani, a fost arestat timp 
de doi ani fără nici un fel de explicaţie dată familiei. Mai mult, regimul de legalitate al acestei 
arestări este pus sub semnul întrebării de faptul că familia a depus mai multe cereri pentru 
eliberarea detinutului, dar tribunalele au răspuns de fiecare dată că nu există nici un fel de dosar 
penal cu numele acestuia şi că, din această cauză, ei nu pot soluţiona problema. Sfatul care 
însoțea acest răspuns era de a depune plângere la Ministerul de Interne Bulgar, ceea ce au şi 
făcut, fără a primi însă nici un fel de răspuns. Între timp, fratele fusese închis la Belene, unde a 
fost supus timp de doi ani unui regim de bătăi, înfometare şi muncă silnică”. Iată, deci o arestare 
care tinea de Ministerul de Interne Bulgar nefăcută în baza unei decizii judecătoreşti foarte 


asemănătoare cu „măsurile administrative” din România. 


Aceste internări au fost însoţite, la fel ca şi în România, de deportări şi strămutări masive 
de populaţie. Referitor la dimensiunile acestora ne putem referi la un raport al Politbiroului C.C. 
al PCB din septembrie 1953, din care reieşea că, între 9 septembrie 1944 şi august 1953 fuseseră 
strămutate 7025 familii cu 24624 de membri, din care 269 de familii, cu 1234 de membri au fost 
reabilitate. Acelaşi raport arăta că, la sfărşitul lunii august a anului 1953 erau internate 6757 de 


familii cu 23.390 de membri. Mai mult, 2548 de familii cu un total de 5075 membri erau 


5! Ibidem. 

2 Ibidem. 

7% A. Stoilkova, P. Styeanova, E. Iliev, „Istinata za lagherite v Bilgariya (1944-1962 g.)” în Sivremen pokazatel, nr. 
1, 1991, p. 37, apud Grigorova, Lora Doncheva, op. cit., p. 424. 

Grigorova, Lora Doncheva, op. cit., pp. 420-421. 

A. Stoilkova, P. Styeanova, E. Iliev, op. cit., p. 37, apud Grigorova, Lora Doncheva, op. cit., pp. 424-425. 


cf. Todorov, Tzveran, op. cit., pp. 183-184. 

strămutate din Sofia, iar alte 4208 familii, cu un total de 18315 membri fuseseră deportate din 


zonele de graniţă”. 


Motivele deportărilor erau fie că strămutaţii aveau rude care erau „trădători” (2397 de 
familii cu 9739 de membri), fie că nu erau potriviti pentru regiunile de graniţă sau marile oraşe, 
fiind „duşmani ai puterii poporului şi asociaţi cu bandiți” (4359 de familii cu 13651 de membri). 


Familiile în cauză erau, în general, familii de țărani mijlocaşi sau familii cu origini burgheze”. 


Ne putem face o idee despre intensitatea abuzurilor sistemului represiv bulgar luând în 
considerare faptul că pentru perioada 1951-1953, care nu a fost una de activitate maximă a 
acestuia (întrucât represiunea a avut o intensitate mult mai ridicată în perioada imediat următoare 
instaurării comunismului în Bulgaria, în 1944) un raport al ministrului de Interne adresat 
Biroului Politic al C.C. al PCB arăta următoarele: în 1951, din 7160 de acuzaţi, 2360 fuseseră 
condamnaţi. Din aceşti 2360, 76 erau condamnaţi la moarte. 2167 de oameni au fost internaţi în 
lagărele de muncă. Din aceste lagăre au fost eliberate, în acest an, 1.789 persoane. În anul 
următor, 1952, au fost condamnaţi 1.857 de oameni, din 3312 câţi fuseseră acuzaţi. Dintre 
aceştia, 100 au fost condamnaţi la moarte, iar 391 au fost trimişi în lagăre de muncă, în timp ce 
763 au fost eliberaţi. În 1953, pe durata celor 8 luni la care se face referire în raport, 317 
persoane din 1.509 de acuzaţi au fost condamnate, dintre care 62 la moarte; 113 au fost internate 


pe această perioadă în lagărele de muncă, iar 213 eliberate””. 


Pe data de 5 septembrie a anului 1953, la câteva luni după moartea lui Stalin, în cadrul 
unei întâlniri a Politbiroului C.C. al PCB s-a luat decizia închiderii lagărului de la Belene. Acest 
lucru a fost pregătit de o serie de eliberări care a avut loc în luna august a aceluiaşi an şi una care 
a avut loc doar cu câteva zile înainte de şedinţa în cauză. Mai precis, în luna august au fost 
eliberaţi 853 de deţinuţi de la Belene, iar pe 1 septembrie s-a propus eliberarea altor 584 de 


internaţi şi deschiderea de procese pentru încă 475 de deţinuţi internaţi administrativ?%. 


In această decizie, luată în urma unei propuneri a Comisiei de Gratiere a Presedintiei 


Adunării Naţionale”! 


„se preciza că 12 din cei 20 de foşti miniştri şi lideri ai partidelor 
necomuniste închişi aici aveau să fie eliberaţi, iar pentru ceilalți 8 urmând să se strângă materiale 


noi în vederea unor viitoare procese. 


In afară de aceasta, exista şi un punct referitor la foştii ofiţeri ai armatei care erau închişi 


Grigorova, Lora Doncheva, op. cit., p. 426. 

58 Ibidem. 

V. Anghelov, Strogi sekretno! Dokumenti za deynossta na Dierjavna sigurnost (1944-1989), Sofia, 2007, p. 235, 
apud Grigorova, Lora Doncheva, op. cit., p. 425. 

Grigorova, Lora Doncheva, op cit., pp. 425-426. 

21 T.D.A., fond 1, inv. 6, dosar 1865, f 13, apud Grigorova, Lora Doncheva, op. cit., p. 425. 

la Belene. Dintre cei 118 militari închişi, 29 aveau să fie eliberaţi, iar ceilalți 89 aveau să treacă 
printr-un proces care urma să le hotărască soarta. Referitor la cei 212 foşti poliţişti închişi aici, se 
preciza că 69 aveau să fie eliberaţi, iar ceilalți 143 să fie judecaţi. Cât despre cei 33 foşti membri 
de partid închişi la Belene, 7 aveau să fie eliberaţi, iar ceilalţi dati pe mâna tribunalelor”. 
Lagărul de la Belene a fost, în cele din urmă, închis, dar, pe data de 22 decembrie 1956, din 
cauza creşterii tensiunilor socio-politice din Bulgaria, a fost redeschis în urma unui ordin al 


Ministerului de Interne’. 


Condiţiile de trai din penitenciarele şi coloniile de munca din Bulgaria comunistă sunt şi 
ele similare cu cele din Romania. Celulele sunt aglomerate, la fel cum constatam in cazul unui 


număr mare de penitenciare comuniste din România. 


Mai mult, normele de muncă sunt imposibil de realizat: de exemplu, Boris Gikov îşi 
aminteşte că bărbaţii din colonia de muncă de la Belene aveau de săpat şi de transportat câte zece 
metri cubi de nisip şi pământ pe zi, iar femeile opt?*. Cu toate acestea, există cazuri in care 
femeile şi bărbaţii au lucrat în acelaşi regim, cum se întâmpla la Lovech*®. Aici putem observa 
din nou similaritatea cu sistemul de detenție românesc, în mod special cu coloniile de muncă şi 


cu Canalul Dunăre — Marea Neagră. 


Violenţa este regula generală, la fel ca şi în România. Detinutii sunt adesea bătuţi. Nadya 


Dunkin afirma, la un moment dat că „eşti bătut la început şi, dacă rezişti, munceşti. Dacă nu, 


mori 99266 


Cât despre dreptul la pachet, acesta exista, dar era frecvent încălcat de gardieni, întrucât 
pachetele erau considerate de aceştia ca fiind un mod de a-i răsplăti pe deţinuţii model”, 


practică întrebuințată şi în România, după cum am văzut în celelalte secțiuni ale lucrării de fata. 


Referitor la dreptul la corespondenţă, deţinuţii aveau dreptul de a trimite câte o scrisoare 


la trei luni, dar nu aveau voie să povestească nimic din ce li se întâmpla în detenţie, scrisorile 

fiindu-le cenzurate”. Aici avem deja de-a face cu o diferenţă semnificativă fata de România, 


unde, în general, dreptul la corespondenţă nu era respectat deloc, nici măcar în formula minimală 


pe care bulgarii o respectau. 


°°? Grigorova, Lora Doncheva, op. cit., p. 426. 


2% cf. Ibidem. 

2% Todorov, Tzveran, op. cit., p. 189. 

Stoycheva, Violeta, op. cit., p. 457. 

The memories of the actress Nadya Dunkina in Bilgarskijat GULAG. Svideteli, Sofia, 1991 ; vj sişo i aelhoren T., 
V pamet na aktrisata Nadja Dunkin, in http://liternet.bg/publish14/t_shelhorn/n_dunkin.htm , apud Stoycheva, 
Violeta, op. cit., p. 457. 

Todorov, Tzveran, op cit., pp. 183-184. 

La fel ca şi în penitenciarele din România, la Belene exista practica celulei „negre” pentru 
deţinuţii care trebuia să fie pedepsiţi: aceştia erau închişi în nişte celule de aproximativ un metru 


pătrat, foarte întunecate, în care podeaua era acoperită cu apă care li se ridica până la glezne”*. 


Acestea fiind spuse, putem afirma cu o destul de mare siguranţă că sistemul represiv şi de 
detenţie din Bulgaria comunistă este unul similar cu cel din România şi că diferenţele dintre ele 


sunt mai degrabă diferenţe particulare decât diferenţe de fond. 


269 Ibidem. 

Concluzii 


Am încercat să privim sistemul de detenţie şi represiune din România comunistă în 
totalitatea sa şi să extragem anumite concluzii asupra natura acestuia. Din prezenta lucrare se 
poate deduce fără îndoială că acesta a fost abuziv şi că efectele sale s-au făcut simţite de întreaga 
populaţie a României în perioada 1945 — 1989. 

În primul rând, se poate observa că represiunea şi detentia au fost mult mai intense si mai 
extinse în perioada 1945-1964. Totuşi, ele nu s-au oprit după 1964, dupa cum demonstrează 
cazul inginerului Gheorghe Ursu”, pe care l-am citat în primul capitol, precum şi descoperirile 
istoricului Marius Oprea referitoare la acest subiect: peste 300 de dosare ale unor deţinuţi politici 
închişi după 19647”. 

În perioada 1945-1964, sistemul de represiune şi detenţie al României a funcţionat la 
intensitate maximă şi s-a manifestat în moduri foarte diverse. Formele pe care le-a îmbrăcat 
acestea au fost, printre altele, detentia în penitenciare, munca forţată în coloniile de muncă, 
deportările masive de populaţie şi domiciliul obligatoriu. 

Reluând spusele Annei Applebaum pe care le-am citat la începutul acestei lucrări, 
„Gulagul [...] a oglindit standardele generale ale societăţii din jurul sau.”’” Această afirmaţie 
este corectă şi în cazul sistemului de detenţie şi represiune din România comunistă. Lucrul acesta 
devine cu atât mai evident dacă luăm în considerare că sistemul de detenţie şi represiune din 
România este o copie a Gulagului din U.R.S.S. Având în vedere această oglindire a societăţii din 
România comunistă în sistemul său represiv, lucrarea de față demonstrează cât de abuzivă şi 
viciata era aceasta. 

Analiza intreprinsa in primul capitol al prezentei lucrari evidentiaza impactul major pe 
care l-a avut sistemul de represiune şi detenție comunist asupra populației României. Conform 
raportului CPADCR numărul celor afectaţi de detenţie a fost foarte mare, de ordinul milioanelor: 
1.750.000 de oameni”?. În o altă estimare citată de CPADCR se aproximează numărul 
deţinuţilor la 350.000 de oameni”'* Oricare dintre cele două variante ar fi mai apropiată de 
adevăr, putem afirma că o foarte mare parte a populaţiei României a fost afectată în mod direct 
de sistemul de represiune şi detenţie în forma sa cea mai dură, încarcerarea. 


Daca mai luăm în considerare şi familiile deţinuţilor, stramutatilor şi celor cu domiciliu 


Vezi site-ul oficial al Fundaţiei Gheorghe Ursu: http://gh-ursu.ong.ro 

Rusan, Romulus (editor), O engimă care împlineşte şapte ani, Bucureşti, Fundaţia Academia Civică, 1997, pp. 
22-30, apud CPADCR, Raport Final, p. 206. 

Anne Appelbaum, op. cit., p. 23. 

73 CPADCR, Raport Final, p. 160-161. 

2% CPADCR, Raport Final, p. 161. 

obligatoriu despre care am vorbit mai sus, atunci numărul persoanelor afectate direct de 
represiune creşte şi mai mult. 

Se poate observa că majoritatea deţinuţilor din perioada 1944-1989 era, de fapt, formată 
din ţărani şi muncitori”5, adică exact aceia pe care regimul comunist declara că îi reprezintă. De 
aici se poate deduce că, de fapt, Partidul Comunist Român a comis un abuz major chiar în cadrul 
propriei ideologii. Mai precis, teoria marxist-leninista susţine că proletarii şi ţăranii trebuie să îşi 
formeze propriile partide de clasă, care să lupte activ împotriva democraţiei burgheze. Partidul 
Comunist Român era tocmai unul din aceste partide de clasă, care reprezenta deci muncitorii si 
țăranii. Totuşi, cei mai multi dintre cei care au avut de suferit de pe urma represiunii comuniste 
din România erau tocmai muncitori şi ţărani, aşa cum am văzut. 

Desigur, acestor deţinuţi li se adaugă membrii elitelor intelectuale şi politice ante- 
comuniste, care au fost închise încă din perioada guvernului Petru Groza”, a căror reprimare a 

culminat cu ilegalizarea PNT-ului în urma „înscenării de la Tămădău” şi s-a finalizat până în 
195277, Acesta este, de fapt, scopul întregului aparat represiv comunist: înlăturarea oricărei 
ameninţări pentru regim. 

În România comunistă, majoritatea pedepselor fie se dădea pentru acuzaţii atât de vagi şi 
interpretabile (,,uneltire contra ordinii sociale” sau „activitate contra clasei muncitoare”) încât 
aproape oricine putea fi considerat vinovat, fie se executa fără judecată, prin mecanismul 
„internărilor administrative”, despre care am văzut că era una dintre metodele cele mai folosite 
în cadrul sistemului de represiune român. 

Detentia şi represiunea din România comunistă au avut diverse forme: de la deportări şi 
domicilii obligatorii la penitenciare şi colonii de muncă. Aşa cum am afirmat şi în primul capitol 
al lucrării de fata, dislocările de populaţie din România au început încă din 1949 şi au afectat cu 
totul peste 50.000 de oameni”, dintre care multi au „beneficiat” ulterior şi de domicilii 
obligatorii în regiunile în care au fost strămutați”. 

Despre coloniile de muncă se poate spune că au fost nişte locuri de exterminare a 
deţinuţilor în care acestora li se acorda hrana în funcţie de cât munceau”?, conform unor norme 


de muncă supradimensionate’* 


. Detinutii de aici erau şi bătuţi în cazul în care nu reuşeau să-şi 

7 Ibidem, p. 212. 

76 Dennis Deletant, România sub regimul comunist, Bucureşti, Fundaţia Academia Civică, 1997, p. 54, apud 
CPADCR, Raport Final, p. 200. 

277 CPADCR, Raport Final, pp. 199-202. 

2% Ibidem, p. 212. 

Roman, Cristina, op. cit., pp. 23-24. 

*%0 Ibidem, p. 26. 

%! ASRI, fond Documentar, dosar nr. 7778, vol. XXXVI, f. 55, apud Roman, Cristina, op. cit., p. 27. 

8 CPADCR, Raport Final, p. 259. 

%3 AANP, fond Secretariat, dosar nr. 27/1956, vol. I, f. 105, apud Roman, Cristina, op. cit., p. 43. 

îndeplinească normele“, iar, dacă acest lucru se întâmpla in mai multe zile consecutive, ei erau 


torturați”. 

Numărul penitenciarelor din România a crescut de la 74 de închisori la instalarea 
comunismului? la 250 de unităţi de detenţie cu totul“. În paralel cu creşterea numărului de 
penitenciare şi, implicit, a celui de deţinuţi a avut loc şi înăsprirea treptată a condițiilor de trai ale 
acestora, care s-a finalizat cu apariţia unui nou regulament secret destinat închisorilor cu deținuți 
politici din septembrie 1948%. 

Penitenciarele din România comunistă erau supraaglomerate, conţinând peste dublul 


numărului de deţinuţi pe care îl puteau caza în condiţii umane”. In plus, drepturile le erau 


ae iar 


acordate detinutilor in mod diferentiat, in functie de categoria din care acestia faceau parte 
multi dintre detinuti erau torturati intr-o sumedenie de feluri. 
Cadrele DGPCM erau, după cum am văzut, preponderent ţărani săraci dintre care 92% 


aveau sub opt clase absolvite, iar 42% aveau doar patru clase terminate”! 


. Nu se poate spune ca 
acest lucru este factorul decisiv care a dus la gradul inalt de brutalitate si duritate ale sistemului 
de detentie din Romania comunista, dar cu siguranta ca a jucat un rol important in acest sens. 

De-a lungul timpului în care acesta a existat, sistemul de represiune şi detenţie din 
România comunistă a cunoscut o serie de intensificări şi relaxări. O primă destindere a avut loc 
în 1953-1954, pe fondul liberalizării din U.R.S.S. făcute de liderul sovietic Nikita Hruşciov”. 
Aceasta a fost urmată de o înăsprire a sistemului în anul 1956, pe fondul Revoluţiei Maghiare”*. 
Doi ani mai târziu, în 1958, după retragerea Armatei Roşii, sistemul s-a înăsprit si mai tare”. 
Ulterior, în anii '60, acesta s-a destins foarte mult, tendinţă care a culminat cu gratierea din 1964, 
fiind motivată de depărtarea României de Kremlin şi apropierea sa de Iugoslavia lui Tito”. 

Din toate acestea se poate observa că duritatea represiunii din România comunistă a 
variat întotdeauna în funcţie de contextul international şi de obiectivele externe ale ţării şi nu a 


fost nicidecum rezultatul unei politici interne coerente. Un alt argument în favoarea acestei idei 


este acela că proiectul Canalului Dunăre — Marea Neagră a fost pornit doar la insistenţele lui 


84 ACNSAS, fond D, dosar 19, vol. 6, f. 30-31, apud CPADCR, Raport Final, p. 259. 

%5 CPADCR, Raport Final, p. 258. 

#6 CPADCR, Raport Final, p. 232. 

Fundaţia Academia Civică, România — Sistem Concentrationar. 1945-1989, expusă la Memorialul Victimelor 
Comunismului şi al Rezistenței din Sighetul Marmaţiei. 

% CPADCR, Raport Final, p. 232. 

Dan M. Brătianu, Martor într-o ţară încătuşată, Fundaţia Academia Civică, Bucuresti, 1996, pp. 70-71, apud 
Roman, Cristina, op. cit., p. 51. 

Roman, Cristina, op. cit., pp. 43-44. 

| Ibidem, p. 41. 

#2 Ibidem, pp. 47-48. 

Goma, Paul, Gherla, pp. 22-23. 

Roman, Cristina, op. cit., p. 20. 

5 CPADCR, Raport Final, p. 206. 

Stalin, care dorea să facă statele est-europene mai dependente de resursele prime sovietice?%* 

Capitolul al doilea al lucrării de faţă conţine trei studii de caz ale unor locuri de detenție 
din România comunistă. Primul dintre ele se referă la un penitenciar mare, dar tipic pentru 
închisorile din subordinea DGP, Gherla. Al doilea discută despre un caz excepțional prin 
brutalitatea sa şi prin modelul acţiunii violente a unor deţinuţi împotriva altora, penitenciarul 
Piteşti, iar al treilea se opreşte asupra celui mai reprezentativ exemplu referitor la coloniile de 
muncă din România comunistă, Canalul Dunăre — Marea Neagră. 

În urma acestor studii de caz pot fi trase mai multe concluzii. În România comunistă 
detentia era foarte dură atât în cazul penitenciarelor obişnuite, cât şi în cel al coloniilor de munca 
obişnuite, putând să ucidă sau să îmbolnăvească deţinuţii cu uşurinţă. 

Se poate observa precaritatea extremă a condiţiilor de viaţă din penitenciarele comuniste 

din România. Celulele erau supraaglomerate”” şi într-o stare de insalubritate maximă”*, ajutorul 


a şi de o calitate foarte 


sanitar era precar sau absent cu desăvârşire”, hrana era insuficient 
proastă, deţinuţii erau bătuţi şi torturați ş.a.m.d. Ei nu puteau nici să protesteze in fata 
administraţiei, întrucât dacă făceau acest lucru, ajungeau, ca în cazul revoltei „frontieriştilor” de 
la Gherla de pe 14 iunie 1958, să fie bătuţi cu sălbăticie de gardieni, dacă nu chiar să se deschidă 
focul asupra lor”. 

Mai merită notat că anumite nume din elita comunistă par a fi legate de instrumentarea 
unei mari parti a aspectelor detenţiei studiate în această lucrare. Printre acestea se numără cel al 
generalului de Securitate Alexandru Nicolschi, cel al ministrului adjunct de interne Ion Jianu şi 
cel al colonelului Iosif Nemes. 

Ultima parte a acestei lucrări conţine o analiză comparativă între sistemele de represiune 
şi detenție din România comunistă şi Bulgaria comunistă. Spre deosebire de Polonia, Ungaria 
sau Iugoslavia, Bulgaria are condiţii de start similare cu cele ale României la începuturile 
comunismului şi o evoluţie comparabilă cu aceasta. Astfel, bulgarii erau, în 1944, ca şi românii, 
creştin-ortodocşi, cu o biserică națională autocefală, deci izolată şi fără legături cu exteriorul 
țării. In plus, Bulgaria epocii respective avea, la fel ca România, o populaţie preponderent rurală. 

Aceste condiţii aveau să ducă la evoluţii asemănătoare şi la sisteme de represiune şi 


detenţie similare in cele două state. In primul rând, se poate observa că ambele tari au produs 


#6 Troncota, Cristian, Tortionarii. Istoria instituţiei Securităţii regimului comunist din România (1948-1964), pp. 


155-156. 

Muraru, Andrei (coord.), op. cit., p. 323. 

Ioan T. Lungu, Gherla, usa iadului, ed. Excelsior, Timişoara, 1996, p. 25, apud Muraru, Andrei (coord.), op. cit., 
p. 323. 

Goma, Paul, Gherla, p. 51. 

Muraru, Andrei (coord.), op. cit., p. 323. 

51 Goma, Paul, Gherla, p. 58. 

numere foarte mici de dizidenti, în accepțiunea despre dizident pe care am prezentat-o mai 
devreme. 

În al doilea rând, cele două state au avut sisteme represive foarte extinse, diferenţa fiind 
că cel din România era alcătuit în egală măsură din penitenciare, colonii de muncă şi centre de 


+, în timp ce acela bulgar conţinea preponderent colonii de munca*”. 


deportare 
În al treilea rând, sistemele de detenţie din ambele ţări au avut anverguri comparabile. 
Astfel, în lagărele de concentrare din Bulgaria au fost internate peste 285.000 de persoane", în 
timp ce, conform unei estimări citate de CPADCR, în România, prin detenţie au trecut, cu totul, 
în jur de 350.000 de oameni“. 
În plus, dacă privim evoluţia istorică a Bulgariei comuniste şi o comparăm cu cea a 
României comuniste, vom observa că cele două trec prin exact aceleaşi etape. Astfel, odată cu 


instalarea comunismului în ţară, elitele politice anterioare sunt exterminate, lucru care s-a 


întâmplat în ambele state, initial prin închiderea lor sub acuzaţie de fascism, începând cu anul 


308 309 


1944%% 3 şi care a continuat şi după aceea, până în 1952 în România“ şi 1953 în Bulgaria 

Odată asigurată absenţa amenințărilor exterioare sistemului comunist, în ambele state s-a 
întâmplat acelaşi lucru: facțiunile comuniste autohtone şi cele sovietice au intrat în conflict. In 
România conflictul dintre acestea a fost solutionat în 1952, odată cu înlăturarea facțiunii Pauker- 
Luca din conducerea PCR" şi impunerea facțiunii autohtone române, în timp ce în Bulgaria 
acesta a început încă din 1949, prin procesul împotriva comunistului „autohton” Traycho 
Kostov”!!. Acest proces a declanşat o serie întreagă de condamnări din rândul facțiunii autohtone 
bulgare, care a culminat cu înlăturarea a peste 20% din PCB în anul 1950*". În paralel cu aceste 
acţiuni, atât PCR cât şi PMR au început procesul de colectivizare a agriculturii. 


Acestor observaţii li se mai adaugă şi faptul că sistemele represive din cele două state 


foloseau aproximativ aceleaşi metode: arestări abuzive pe care nu le prevestea nimic, „internări 

administrative”, strămutări masive de populaţie, încercarea de a asasina diverse personaje din 
exilul anti-comunist ş.a.m.d. 

În plus, condiţiile de detenţie din România comunistă şi cele din cea din Bulgaria 
comunistă erau aproape identice: celule supraaglomerate, norme de lucru nerealizabile, deţinuţii 
sunt bătuţi, au drepturi formale (la pachet, la corespondenţă), dar acestea sunt încălcate atât de 
des încât regula este mai degrabă încălcarea lor decât respectarea lor, există practica celulei 
„negre” ş.a..m.d. 

Luând în considerare acestea, se poate trage concluzia că sistemele de represiune şi 
detenţie dintre România comunistă şi Bulgaria comunistă au fost foarte asemănătoare între ele şi 
că diferenţele dintre ele erau unele minore, fondul acestora fiind, de fapt, acelaşi. Având în 
vedere acest lucru şi faptul că am demonstrat deja că sistemul represiv din România comunistă 
reflecta diversele modificări de context internaţional, ele nu sunt sisteme apărute spontan în cele 
două state, ci sunt rezultatul aplicării unui model comun, preluat, aşa cum afirmam gi în 
introducerea lucrării de fata, din U.R.S.S. 

Având în vedere toate acestea, putem concluziona că sistemul de detenţie din România 
comunistă, microcosm care oglindeşte macrocosmul reprezentat de întreaga societate română din 
acea perioadă, a fost unul abuziv, atât din punctul nostru de vedere cât şi din perspectiva propriei 
sale ideologii. El a fost reproducerea românească a Gulagului sovietic, care a fost modelul 
tuturor sistemelor de represiune şi detenţie din Estul Europei, şi a experimentat toate direcţiile de 
dezvoltare posibile în aceste condiţii: a încercat „reeducarea” brutală de la Piteşti, Gherla, 
Braşov, Târgu Ocna, Târgsor ş.a.m.d., a experimentat conceptul de colonie de muncă la Canalul 
Dunăre — Marea Neagră, a avut penitenciare de exterminare prin precaritatea condițiilor de viata 
de acolo, a făcut numeroase execuţii, a închis cetăţeni români fără judecată, în virtutea unor aşa- 
numite „măsuri administrative” ş.a.m.d. 

În concluzie, rolul sistemului de represiune şi detenţie din România comunistă a fost unul 
triplu: el trebuia să „reeduce” deţinuţii, aşa cum am arătat mai sus, trebuia să înlăture orice 
ameninţare pentru regimul comunist şi, în fine, el trebuia să terorizeze populaţia civilă şi să o 
oblige să se conformeze voinţei partidului conducător. După cum am văzut, şi-a îndeplinit aceste 
funcţii în totalitate, folosindu-se de un arsenal foarte variat. 

Lucrarea de fata nu este un studiu integral al represiunii şi detenției din România, întrucât 
o asemenea lucrare ar trebui să acorde fiecărui penitenciar, fiecărei colonii de muncă, fiecărei 
deportări, fiecărui domiciliu obligatoriu şi fiecărei execuţii atenţia pe care acestea le merită. Ea 
este, însă, un punct de plecare spre un astfel de studiu — o centralizare a anumitor informaţii 


despre detentia şi represiunea comunistă din România care pune întregul sistem în perspectivă. 

